text: Kapteeni Mitchell oli vuosia aiemmin joutunut lastensa kanssa auto-onnettomuuteen, kun hän oli väistänyt rekkaa ja heidän autonsa oli syöksynyt jyrkänteeltä alas rotkoon. Mitchellit olivat päässeet täpärästi ulos autostaan, mutta he roikkuivat jyrkänteen reunalla vain oksan varassa. Kapteeni Mitchell oli saanut tukevan otteen Danasta, mutta Ryan oli häntä alempana ja piti kiinni vain isänsä kengästä. Roikkumisen aikana pahan Diabolico-demonin henki ilmestyi heille ja tarjosi kapteeni Mitchellille sopimusta: Diabolico pelastaisi pojan, mutta korvaukseksi hän saisi kasvattaa Ryanin ja kapteeni Mitchell näkisi poikansa vasta hänen kaksikymmenvuotispäivänään. Ensin kapteeni Mitchell kieltäytyi, mutta kun Ryanin ote irtosi hän oli suostunut. Kapteeni Mitchell sanoi myöhemmin sen olleen hänen elämänsä vaikein päätös. Hän joutui siten vuosiksi eroon pojastaan, jolle Diabolico uskotteli kapteeni Mitchellin kieltäneen hänet. Kun Ryan lopulta täytti kaksikymmentä vuotta, Diabolico käski häntä menemään Lightspeedin tukikohtaan ja varastamaan sieltä Titanium Morpherin prototyypin. Kun Ryan oli onnistunut tehtävässään, hän käytti aluksi uusia voimiaan demonien puolella. Kapteeni Mitchell sai poikansa kuitenkin muistamaan mitä menneisyydessä oli todella tapahtunut, jonka jälkeen Ryan katkaisi suhteensa Diabolicoon ja liittyi rangereiden puolelle uutena Titanium Rangerina.


title: Luettelo televisiosarjan Power Rangers sivuhahmoista

text: Ennen työtään Lightspeedissä kapteeni Mitchell oli ollut ammatiltaan palomies. Hän oli kauan sitten pelastanut Carterin tulipalosta. Carter ei ollut koskaan unohtanut hänet pelastanutta palomiestä ja teko oli saanut myös Carterin ryhtymään palomieheksi. Vasta myöhemmin Carter sai tietää, että urhea palomies oli todellisuudessa kapteeni Mitchell.


text: Häntä näytteli Ron Roggé.


text: Neiti Angela Fairweather oli Lightspeed Rescuen pääsuunnittelija, jonka tiedemiehistä ja insinööreistä koostunut ryhmä suunnitteli kaikki Lightspeed Power Rangereiden käyttämät aseet, zordit ja voimat. Neiti Fairweatherilla oli Clark-veli, joka saapui kerran Lightspeedin Aquabaseen auttamaan häntä Mega Battle -panssareiden suunnittelussa.


text: Vihreänä Lightspeed Power Rangerina toiminut Joel Rawlings oli äärimmäisen ihastunut neiti Fairweatheriin ja hän yritti usein saada Angelan lähtemään ulos kanssaan. Neiti Fairweather ei aluksi tuntenut samoin Joelia kohtaan ja kerran hän jopa valehteli Lightspeedin sääntöjen kieltäneen jäsenien välisen tapailun. Viimeisessä jaksossa neiti Fairweather lopulta suostui Joelin pyyntöön.


text: Neiti Fairweather käytti yleensä ohuita mustia sukkahousuja.


text: Häntä näytteli Monica Louwerens.


text: Marina oli Chad Leehen ihastunut merenneito. Paha Vypra käytti häntä omiin kataliin juoniinsa ja houkutteli Marinan avulla Chadin ansaan. Myöhemmin Marina nähtiin uudestaan, kun hän palasi pyytämään Chadin apua hänen Neptunus-isältä varastetun atraimen löytämisessä.


text: Marinaa näytteli Kamera Walton, joka on aiemmin näytellyt myös Keltaista Psycho Rangeria sarjassa "Power Rangers in Space".


text: Sensei Kanoi Watanabe toimi Wind Rangereiden mentorina ja hän myös oli Cameron Watanaben isä. Kanoi hallitsi ninjana ilma-elementtiä ja hän oli pahan Lothorin kaksoisveli. Kanoi joutui taistelemaan veljeään vastaan, kun Lothor hyökkäsi Wind Ninja Academyyn. Taistelun aikana Kanoista muuttui marsu, mutta hän pystyi siitä huolimatta yhä puhumaan ja liikkumaan kahdella jalalla. Hahmon oli tarkoitus parodioida Teini-ikäisissä mutanttininjakilpikonnissa esiintynyttä Tikkua.


text: Kanoi teki kolmesta jäljellä olleesta oppilaasta Wind Rangereita, kun Lothor oli kaapannut kaikki muut Wind Ninja Academyn oppilaat. Hän ei valinnut poikaansa Cameronia rangeriksi, sillä hän oli kauan sitten luvannut kuolleelle vaimolleen ettei kasvattaisi Camista ninjaa. Myöhemmin Cam opiskeli ninjan sijasta samuraiksi ja tapasi menneisyydessä nuoret vanhempansa. Siellä hän sai itselleen myös Samurai Cyclone Morpherin, joka teki hänestä Vihreän Samurai Rangerin.


text: Kanoita yritettiin kerran muuttaa myös ihmiseksi, kun Cam oli suunnitellut sitä varten koneen. Sen sijaan että kone olisi toiminut se vaihtoi sensein ja Shanen, myöhemmin sensein ja Dustinin aivoja keskenään. Lopulta Cam onnistui palauttamaan isänsä takaisin marsuruumiiseensa. Kun Kanoi oli muiden ruumiissa selvisi, että hän hallitsi myös maa-elementin, vaikka olikin ninjakoulutuksessaan keskittynyt ilma-elementtiin.


text: Lopulta Kanoista tuli taas ihminen ja hän palasi Wind Ninja Academyn johtoon.


text: Häntä näytteli Grant McFarland.


text: Kyle, Eric ja Tally olivat kolme teiniä, jotka muistuttivat hieman Shanea, Dustinia ja Toria. He ilmestyivät ensimmäisen kerran auttamaan Camia ja Hunteria, kun he olivat taistelemassa Kelzakeja vastaan ja luulivat olevansa avuksi. Cam varoitti heitä puuttumasta taisteluun. Heidät nähtiin seuraavan kerran vasta, kun Wind Ninja Academy avattiin uudestaan ja akatemia otti vastaan uusia oppilaita.


text: Eric oli punaisena Dino Rangerina toimineen Conner McKnightin kaksoisveli. Molempia näytteli myös James Napier. Conner kertoi Power Rangers Dino Thunderin jaksossa "Legacy of Power", että hänen veljensä Eric oli erotettu akatemiasta eikä hän valmistunut koskaan.


text: Liittolaiset


text: Fran


text: Fran: Oli töissä Jungle Karma Pizzassa. Fran vietti päivittäin tunteja R.J:n pizzeriassa, joten R.J. palkasi hänet. Fran rakasti kirjoja. Hän sai tietää työkavereidensa olevan Power Rangereita mentyään sulkemaan TV:tä ravintolan yläkerrassa sijainneesta rangereiden salaisen tukikohdan tiloista ja näki heidät taistelussa. Siitä lähtien hän auttoi rangereita joko katsomalla kuvaruutuja tai hoitamalla pizzerian velvollisuuksia heidän taistellessaan. Ihastui Dominiciin, kun hän pelasti Franin tippuvan kyltin alta. Dai Shin tuhouduttua Dominic kysyi häntä mukaansa matkalle Eurooppaan ja hän suostui. Häntä näytteli Sarah Thomson.


text: Flit


text: Flit: Camillen vanha vihollinen, jonka hän kirosi elämään kärpäsenä. Flit ei ollut oikeasti paha, mutta hänen oli kirouksensa takia asuttava Camillen vatsassa tai hän olisi kuollut. Satunnaisesti pakeni sieltä juontamaan zorditaisteluita pyrkien pitämään selostuksensa puolueettomina. R.J:n pelastettua hänen henkensä, korvasi Flit sen hänelle auttamalla R.J:tä saamaan henkieläimensä taas hallintaansa ennen kuin hänen oli palattava Camillen vatsaan. Myöhemmin Flit auttoi R.J:tä myös ottamalla kiinni Unidoomin mereen heittämän mestari Finnin sisältäneen kristallisilmän ja vei sen R.J:lle. Camille muutti hänet takaisin ihmiseksi siirryttyään hyvien puolelle. Flit sai työpaikan R.J:n pizzeriasta. Äänenä toimi Kelson Henderson.


text: Camille


text: Camille: Hänen henkieläimensä on kameleontti, joksi hän pystyi taisteluita varten muuntautumaan. Kun Jarrod pääsi vapaaksi Dai Shin vallasta Camille päätti kääntää selkänsä vanhalle mestarilleen ja suojella Jarrodia. Hän menetti feeniksin voimansa. Myöhemmin hän pelasti rangerit varmalta tuholta ja todisti siten, että oli muuttunut. Kauden lopussa hän liittyi Jarrodin kanssa Pai Zhuan akatemiaan alokkaina. Häntä näytteli Holly Shanahan.


text: Jarrod


text: Jarrod: Oli oppilas Pai Zhuassa, jonka henkieläin on leijona. Jarrod oli yksi parhaista oppilaista ja hänet valittiinkin vartioimaan arkkua, johon Dai Shi oli vangittu. Mestari Mao kuitenkin poisti hänet tehtävästä hänen väkivaltaisen käytöksensä takia ja valitsi Caseyn hänen tilalleen. Hylkääminen sai Jarrodin hyökkäämään Maon kimppuun ja vaikka Jarrod ei pärjännytkään hänelle, vapautti hän vahingossa Dai Shin. Jarrod pakeni paikalta, mutta Dai Shi sai hänen ruumiinsa valtaansa ja Jarrodista tuli pahan välikappale. Jarrod syytti Caseytä hylkäämisestään. Taisteluissa Jarrod pystyi käyttämään mustaa leijonateemaista taistelumuotoa nimeltä Black Lion Warrior. Carnisoar pyyhki pois kaikki hänen menneisyyden hyvät tekonsa, jotta Dai Shi saavuttaisi pahuudessa korkeamman tason. Vaikka Dai Shi hallitsikin Jarrodin ruumista, oli Jarrod myös itse tietoisessa tilassa. Vapauduttuaan Dai Shin vallasta hän aloitti alusta Pai Zhuan akatemiassa yhdessä Camillen kanssa. Häntä näytteli Bede Skinner.


text: Roboritari nähtiin ensimmäisen kerran Troyn unessa taistelemassa tuntematonta vihollista vastaan yhdessä aiemmilta tuotantokausilta tuttujen Power Rangers- ryhmien kanssa. Myöhemmin selvisi, että Gosei oli luonut Roborotarin suojelemaan Maapalloa ja se olisi lepotilassa kunnes Maa joutuisi uhatuksi. Lepotilan aikana Roboritari kuitenkin menetti osan muististaan eikä herättyään muistanut Gosein tehneen häntä. Planeetan saastuttamista suunnitelleiden mutanttien ilmaannuttua Roboritari näyttäytyi Megaforce Rangereille ensimmäisen kerran ja auttoi heitä taistelussa. Taistelun jälkeen Roboritari kuitenkin jätti heidät. Gosei kertoi rangereille, että Roboritarin on opittava alkuperänsä uudelleen, jotta se ja rangerit voivat selvitä Maata uhkaavista vaaroista.


text: Roboritari eroaa rangereista suuresti, sillä se ei välitä ihmisuhreista ja jättää siksi ihmisten pelastamisen rangereille. Lisäksi Roboritarilla on kyky muuttua Lion Zordiksi, joka vuorostaan pystyy muuttumaan Lion Mechazordiksi yhdistymällä kippiauton kanssa. Roboritari omistaa myös Skylion Mechazordin ja Sealion Mechazordin, jotka voivat yhdistyä Lion Mechazordin kanssa Gosei Grand Megazordiksi.


text: Äänenä toimii Chris Auer.


title: Isak Brenner

text: Isak Brenner, myös Brennerus (1603–1670), oli suomalainen pappi. Hän oli Isonkyrön kirkkoherra vuodesta 1644. Hän käynnisti 1661 kytöviljelyn Etelä-Pohjanmaan soilla.


title: Isak Brenner

text: Hän harrasti maalausta ja maalasi oman kuvansa Isonkyrön kirkkoon, ja oli Messeniuksen innostamana kiinnostunut myös historiasta.


title: Isak Brenner

text: Hänen poikansa oli muinaistutkija ja miniatyyrimaalari Elias Brenner.


title: Wy

text: Wy tarkoittaa seuraavia:


title: Wy

text: Aihepiiriin liittyy myös seuraava:


title: Hirviö (elokuva)

text: Hirviö ("I, Monster") on vuonna 1971 ensi-iltansa saanut brittiläinen kauhuelokuva, jonka ohjasi Stephen Weeks. Sen pääosissa näyttelevät Christopher Lee ja Peter Cushing.


title: Hirviö (elokuva)

text: "Hirviön" käsikirjoituksen laati Milton Subotsky Robert Louis Stevensonin romaanin "Tohtori Jekyll ja Mr. Hyde" (1886) pohjalta. Alkuperäiset nimet vaihdettiin tohtori Charles Marloweksi ja herra Edward Blakeksi. Elokuvan tuottajina toimi Max Rosenberg ja Milton Subotsky. Amicus Productions toimi elokuvan tuotantoyhtiönä. Carl Davis sävelsi elokuvaan musiikin.


title: Hirviö (elokuva)

text: Elokuvaa alettiin kuvaamaan 3D:nä, mutta prosessi keskeytettiin kuvausten puolivälissä.


title: Hirviö (elokuva)

text: "Hirviö" sai ensi-iltansa kotimaassaan Iso-Britanniassa marraskuussa vuonna 1971. Yhdysvalloissa elokuva sai ensi-iltansa huhtikuussa vuonna 1973.


title: Hirviö (elokuva)

text: "Hirviö" on ohjaaja Stephen Weeksin ensimmäinen ohjaama pitkä elokuva. Vaikka elokuvalla oli pieni budjetti, ohjaaja Stephen Weeks onnistuu esittämään realistisen kuvauksen viktoriaanisesta Englannista, ja Christopher Lee tekee elokuvassa ikimuistoisen roolisuorituksen.


title: Hirviö (elokuva)

text:
Psykologi Charles Marlowe (Christopher Lee) kehittää lääkkeen, joka vapauttaa hänen potilaidensa estot. Mutta kun hän testaa sitä itse, hänestä tulee julma ja moraaliton Edward Blake, joka alentuu rikoksiin ja lopulta murhatyöhön. Frederick Utterson (Peter Cushing), Marlowen asianajaja, uskoo että Blake kiristää ystäväänsä kunnes hän löytää totuuden.
"Video-oppaassa" vuodelta 1994 Bello Romano luonnehti elokuvaa tyylikkääksi mutta hieman aneemiseksi ja antoi sille kolme tähteä viidestä, mikä vastaa sanallista arviota ”hyvä”.


title: Urhea

text: Urhea ("Brave") on vuonna 2012 ensi-iltansa saanut Pixarin tuottama animaatio-elokuva. Se kertoo skotlantilaisesta prinsessa Meridasta. Elokuva voitti parhaan animaatioelokuvan Oscar-palkinnon vuonna 2013.


title: Urhea

text:
Keskiaikaisessa Skotlannissa, Dunbrochin klaanin nuori prinsessa Merida saa jousen syntymäpäivälahjaksi isältään, kuningas Fergusilta. Hänen äitinsä, kuningatar Elinor, pitää lahjaa sopimattomana prinsessalle. Etsiessään metsästä harhaan ampumaansa nuolta, Merida näkee virvatulia. Ne johdattavat hänet takaisin perheensä luo, mutta hetken päästä suuri demonikarhu, Mor’du, hyökkää heidän kimppuunsa. Elinor ja Merida pakenevat hevosella, kun taas Fergus jää taistelemaan, menettäen taistelussa toisen jalkansa.
Useita vuosia myöhemmin Merida saa tietää, että hänet aiotaan kihlata yhdelle Dunbrochin liittolaisklaanien pojista. Merida ei pidä ajatuksesta. Ojentaakseen tytärtään hänen äitinsä kertoo hänelle tarinan prinssistä, jonka ylpeys esti tätä kuuntelemasta isäänsä ja sai tämän lopulta ajamaan valtakuntansa kaaokseen.


title: Urhea

text: Kolmen klaanin päälliköt saapuvat pian poikineen Dunbrochiin kilpaillakseen Meridan kädestä. Merida kuitenkin löytää säännöistä porsaanreiän; vain klaanin esikoinen saa kilpailla prinsessan kädestä (sukupuolesta ei mainita mitään) ja hän on klaaninsa esikoinen. Niinpä hän osallistuu salaa itsekin kilpailuun ja voittaa helposti jousiammunnassa, saattaen muut klaanit häpeään. Kuningatar Elinor raivostuu tästä ja hänen ja Meridan välille syttyy valtaisa riita, jonka seurauksena Merida ratsastaa pois valtakunnasta. Metsässä hän kohtaa jälleen virvatulet, jotka johdattavat hänet puunveistäjänä toimivan noidan luokse. Merida pyytää ja lopulta saakin noidalta loitsun, joka muuttaa hänen kohtalonsa.


title: Urhea

text: Kun Merida antaa leivoksen muodossa olevan loitsun Elinorille, tämä muuttuu karhuksi, menettäen kykynsä puhua mutta säilyttäen kuitenkin suurimman osan inhimmillisestä persoonallisuudestaan. Merida palaa noidan mökille äitinsä kanssa, vain huomatakseen noidan lähteneen. Noita on kuitenkin jättänyt hänelle viestin: jos hän tahtoisi perua loitsun, hänen pitää korjata ylpeyden rikkoma side ennen toista auringonnousua tai loitsusta tulee pysyvä. Virvatulet johdattavat Meridan ja Elinorin muinaisen linnan raunioille, jossa he kohtaavat Mor’dun. Merida tajuaa, että Mor’du on se prinssi, josta hänen äitinsä tarina kertoi ja lupaa, ettei anna saman tapahtua äidilleen. Hän tulee siihen lopputulokseen, että loitsun purkamiseksi hänen tulee korjata seinägobeliini, jonka hän viilsi miekalla rikki riidellessään Elinorin kanssa.


title: Urhea

text: He palaavat linnaan, mutta saavat tietää, että klaanit ovat kihlauksen takia sodan partaalla. Estääkseen sotaa syttymästä, Merida aikoo ilmoittaa menevänsä naimisiin kuten perinteet velvoittavat, mutta hänen äitinsä sanattoman rohkaisun avulla hän ehdottaakin klaaninjohtajille, että esikoiset saisivat mennä naimisiin kenen kanssa itse haluavat. Klaanit ovat lopulta samaa mieltä, ja päättävät rikkoa perinteen, mutta vahvistavat samalla keskinäistä liittoaan. Klaaninjohtajien alkaessa juhlia uutta liittoa, Merida ja Elinor kiiruhtavat gobeliinihuoneeseen. Juuri kun Fergus tulee sattumalta sisään, Elinor muuttuu hetkeksi oikeaksi karhuksi ja hyökkää tämän kimppuun. Tullessaan takaisin järkiinsä, Elinor on kauhuissaan siitä mitä on tapahtunut ja pakenee linnasta. Luullen vaimoaan Mor’duksi, Fergus kieltäytyy kuuntelemasta Meridan yrityksiä selittää tilanne ja lukitsee tämän gobeliinihuoneeseen. Hän lähtee muiden klaanien kanssa ajamaan Elinoria takaa. Pikkuveljiensä avulla, jotka myös söivät vahingossa kakkua ja muuttuivat karhunpennuiksi, Merida pakenee ja lähtee isänsä perään. Matkalla hän parsii umpeen mukaan ottamansa gobeliinin. Fergus ja klaaninjohtajat saavat Elinorin vangituksi, mutta Merida ehtii estämään isäänsä tappamasta tätä. Silloin Mor’du ilmestyy paikalle, ja klaanisoturit yrittävät huonolla menestyksellä taistella tätä vastaan. Kun Mor’du yrittää vahingoittaa Meridaa, Elinor riistäytyy irti köysistä auttaakseen tytärtään, ja lopulta voittaa Mor’dun, joka murskaantuu kaatuvan menhirin alle. Tapahtuma vapauttaa prinssin hengen, joka katselee prinsessaa hetken ennen kuin muuttuu virvatuleksi. Auringon noustessa toisen kerran, Merida ymmärtää tekemänsä virheet ja pyytää itkien anteeksi äidiltään. Näin noidan viestin todellinen tarkoitus täyttyy, ja Elinor sekä Meridan pikkuveljet muuttuvat takaisin ihmisiksi.


title: Urhea

text: Elokuvan lopuksi nähdään Merida ja Elinor ripustamassa uutta gobeliinia seinälle ja jättämässä hyvästejä klaaneille, jotka palaavat takaisin omiin valtakuntiinsa.


title: Dornier Do 217

text: Dornier Do 217 oli toisen maailmansodan aikainen saksalainen pommikone. Se oli eräs harvoista Saksan käyttämistä raskaista strategisista pommituskoneista, Heinkel He 177:n ohella. Do 217 kehitettiin välivaiheiden kautta. Sitä edelsi keskiraskas tiedustelupommittaja Do 215, joka puolestaan pohjautui Suomessakin käytettyyn Do 17 -pommittajaan.


title: Dornier Do 217

text: Do 217 oli siipien kärkiväliltään tasan metrin verran edeltäjiään pidempi. Se oli myös vajaat puoli metriä korkeampi, ja sen runko oli noin kaksi metriä pidempi.


title: Dornier Do 217

text: Eräs tyyppimuunnos, E-5, oli kehitetty raskaaseen meritorjuntaan. Se toimi asealustana Hs-293A -meritorjuntaohjukselle. Tätä konetyyppiä käytti KG100-niminen lentoyksikkö.


title: Dornier Do 217

text: Dornier Do 217 oli vastaus natsi-Saksan ilmailuministeriön esittämään vaatimukseen. Konetyypin huippunopeus oli 515 km/h ja toimintamatkan maksimi 2 800 kilometriä, mikä ehkä juuri ja juuri riitti tekemään konetyypistä strategisen.


title: Dornier Do 217

text: BMW:n 801ML-tähtimoottoreissa oli 1 580 hevosvoimaa. Konetyypin suurin pommikuorma oli peräti 4 000 kg. Joitakin koneita käytettiin myös yöhävittäjinä, jolloin eturungossa oli joko 15 mm taikka 20 mm MG FF -tykki. Muu puolustusaseistus käsitti 13 mm ja 7,92 mm konekiväärejä eri ampumoissa. Konetyypin tyhjäpaino oli 10 535 kg ja suurin lentoonlähtöpaino 16 465 kg.


title: Dornier Do 217

text: Konetyypin merkittävimpiä taistelutapahtumia oli taistelulaiva "Roman" upotus. Se tapahtui pian sen jälkeen, kun Italia oli antautunut liittoutuneille.


title: Iisakki Mylläri

text: Isak "Iisakki" Mylläri (15. joulukuuta 1894 Viipuri – 23. lokakuuta 1967) oli suomalainen vapaapainija. Hän edusti seuratasolla Kyrön Voimaa.


title: Iisakki Mylläri

text: Mylläri sijoittui Pariisin olympialaisissa 1924 jaetulle neljännelle tilalle alle 87 kilon sarjassa pudottuaan puolivälierissä. Hän voitti uransa aikana kolme TUL:n Suomen-mestaruutta ja sijoittui kerran SM-kilpailuissa toiseksi.


title: Chester Newton

text: Chester Willard Newton (18. syyskuuta 1903 Canby – 11. toukokuuta 1966 Oregon City) oli yhdysvaltalainen vapaapainija ja olympiamitalisti. Hän edusti seuratasolla portlandilaista Multnomah AC:ta.


title: Chester Newton

text: Newton opiskeli Oregonin osavaltionyliopistossa, jossa oli myös hänen arkkivihollisensa Robin Reed. Reed valmensi Newtonia jonkin aikaa yliopistossa, mutta tämän inho Newtonia kohtaan johti tilanteeseen, jossa painijat piti jakaa toisten koulujen kanssa. Reed yritti myös saada Newtonin vaihdettua kokonaan toiseen kouluun, mistä seurasi, että Reed erotettiin valmentajan tehtävästä. Newton ja Reed ottelivat vastakkain Pariisin olympialaisten alle 61-kiloisten sarjan finaalissa 1924, jossa Reed veti pidemmän korren. Newton ei voittanut uransa aikana yhtään maansa mestaruutta.


title: Chester Newton

text: Newton kuoli vuonna 1966 liikenneonnettomuudessa, jossa hänen autonsa osui betoniseen alikulkutunneliin ja syttyi tuleen.


title: Ulrik Rudenschöld

text: Ulrik Rudenschöld (1704 – 1765) oli ruotsalainen valtion virkamies ja taloustieteilijä. Tukholmassa syntynyt Rudenschöld opiskeli Uppsalan yliopistossa ja toimi sen jälkeen kauppakollegion virkamiehenä. Vuonna 1746 hänet nimitettiin kollegion asessoriksi. Ruotsin kuninkaallisen tiedeakatemian jäseneksi Rudenschöld valittiin vuonna 1740.


title: Ulrik Rudenschöld

text: Vuosina 1737–1738 Rudenschöld vietti puolitoista vuotta Suomessa. Hän kuului toimikuntaan, jonka tehtävänä oli laatia suunnitelmia maan kehnojen liikenneolojen parantamiseksi. Erityisesti tarkoituksena oli saada aikaiseksi uusia kulkukelpoisia vesireittejä sisämaasta rannikolle. Rudenschöld laati Suomessa tekemistään matkoista kaksi kertomusta.


title: Ulrik Rudenschöld

text: Vuonna 1738 julkaistiin "Berättelse om Strömfallen och Producterna, med mera uti Kymmenegårds och Nylands Län" (Kertomus Kyminkartanon ja Uudenmaan läänien koskista ja tuotteista ynnä muusta). Se käsittelee Hämeen, Uudenmaan sekä Savon vesistöjä ja niiden käyttöä kulkuyhtyksinä. Hän kuvailee teoksessa myös alueiden talouselämää. Kolme vuotta myöhemmin ilmestyi "Berättelse om Landetz beskaffenhet uti Björneborgs och Tavastehus Läner" (Kertomus Porin ja Hämeenlinnan läänien luonnosta), joka perustuu Rudenschöldin keväällä ja kesällä 1737 Porista Päijänteelle suuntautuneeseen matkaan. Päätelmänään hän toteaa, että Porin ja Päijänteen yhdistäminen vesväylällä olisi Suomen talouselämän kohentamisen kannalta paras vaihtoehto.


title: Ulrik Rudenschöld

text:
Jälkimmäisessä matkakertomuksessaan Rudenschöld käsittelee eri paikkakuntien luonnonolojen ja historian lisäksi paikallisten asukkaiden elämää ja elinkeinoja. Rudenschöld kuvailee teoksessa yksityiskohtaisesti muun muassa Kokemäenjoen tokeilla tapahtuvaa lohenpyyntiä sekä Tammerkosken helmenkalastusta. Molemmat Rudenschöldin selonteot on julkaistu Suomessa vuonna 1899 sarjassa "Todistuskappaleita Suomen historiaan, osa VI". Alkuosan suomennos, ”Kertomus koskista, tuotteista sekä muusta
Kyminkartanon ja Uudenmaan lääneissä. (Alkuosa)”, on julkaistu Päijät-Hämeen
tutkimusseuran vuosikirjassa 1988, s. 17–36.


title: Kauhun pesä

text: Kauhun pesä () on vuonna 1973 julkaistu Don Sharpin ohjaama brittiläinen kauhutrilleri, jonka pääosissa ovat Christopher Lee ja Joan Collins. Sivuosissa ovat muun muassa Herbert Lom, Jane Birkin ja Robert Hardy.


title: Kauhun pesä

text: "Kauhun pesän" käsikirjoittivat Ed Brennan ja Joseph Van Winkle. James Hannah Jr. toimi tuottajana. "Kauhun pesä" sai ensi-iltansa Iso-Britanniassa vuonna 1973 ja Yhdysvalloissa toukokuussa vuonna 1974.


title: Kauhun pesä

text: Tohtori Mandeville (Christopher Lee) ja hänen vaimonsa Sarah (Joan Collins) yrittävät löytää kaksi rahamatkalaukkua, jotka on piilotettu yhden hänen entisen potilaan suureen kiinteistöön. Kiinteistöllä on myös henkisesti epävakaa Andrew (Robert Hardy), joka alkaa saada takaumia murhiin, joista on vastuussa mielisairaalan entinen omistaja Edward (myös Hardy).


title: Jalkapallo kesäolympialaisissa 1996 – naisten turnaus

text: Naisten jalkapallon olympiaturnaus järjestettiin ensimmäistä kertaa Atlantan vuoden 1996 kesäolympialaisissa. Turnaus alkoi 21. heinäkuuta ja päättyi 1. elokuuta. Turnaukseen selviytyi kahdeksan vuoden 1995 mm-kilpailujen parasta maata, sillä aikaa karsintojen järjestämiseen ei ollut. Tämän vuoksi Afrikan ja Oseanian maita ei turnaukseen osallistunut. Ainoana poikkeuksena MM-turnauksesta olympialaisiin selviytyneiden joukossa oli Brasilian osallistuminen Englannin tilalla, sillä Englanti ei ollut KOK:n jäsen.


text: Olympiakultaa voitti isäntämaa Yhdysvallat.


title: Ephraim Graham

text: Ephraim Foster Graham (10. elokuuta 1881 Pinewood – 23. joulukuuta 1962 San Antonio) oli yhdysvaltalainen kenttäratsastaja ja olympiamitalisti.


title: Ephraim Graham

text: Graham osallistui Tukholman olympialaisissa 1912 sekä henkilökohtaiseen että joukkuekilpailuun. Hän oli henkilökohtaisessa kisassa kahdestoista ja sai joukkuekisasta pronssimitalin.


title: Alexander Munro (köydenvetäjä)

text: Alexander Munro (30. marraskuuta 1870 Stornoway – 3. tammikuuta 1934 Stornoway) oli brittiläinen köydenvetäjä ja olympiamitalisti. Munro oli voittamassa Suur-Lontoon poliisin joukkueessa pronssia Lontoon olympialaisissa 1908 ja kilpaili myös Tukholman kisoissa 1912, joissa hän voitti 41-vuotiaana hopeaa.


title: Alexander Munro

text: Alexander Munro voi viitata ainakin seuraaviin:


title: Teo Sorri

text: Teo Sorri (s. 14. helmikuuta 1930 Valtimo) on Oulussa asuva kirjailija ja entinen ammattiupseeri.


title: Teo Sorri

text: Valtimolla syntynyt Sorri on käynyt keskikoulun ja suorittanut opistoupseeritutkinnon. Kapteeni evp. Sorri on paitsi kirjailija, myös freelance -toimittaja. Hän on Kainuun Isa Asp -seuran varapuheenjohtaja, Pohjois-Suomen Historiallinen Yhdistyksen jäsen, Pohjois-Pohjanmaan Sotaveteraanien lehtitoimikunnan jäsen sekä Oulun Kansallisen Kulttuuriseuran hallituksen jäsen. Vuosina 2005-2008 hän toimi Suomen Tietokirjailijat -yhdistyksen Oulun nimistötoimikunnan puheenjohtajana. Sorri on kirjoittanut juttuja päivä-, paikallis-, kaupunki-, ammatti-, erä- ja joululehtiin. Hän on varsin tuottelias omakustanteiden julkaisija, hänen 17. teoksensa ilmestyi syksyllä 2012.


title: Ivan Vasilenko

text: Ivan Dmitrijevitš Vasilenko (, 20. tammikuuta 1895 Makejevka – 26. toukokuuta 1966 Taganrog) oli venäläinen lastenkirjailija.


title: Ivan Vasilenko

text: Ivan Vasiljenko syntyi kyläkirjurin perheeseen. Hän työskenteli opettajana ja liittyi kommunistipuolueen jäseneksi vuonna 1920. Vuonna 1938 ilmestyi "Volšebnaja škatulka" (”Taikalipas”), ensimmäinen osa Artjomka-pojan seikkailuista, jotka jatkuivat teoksissa "Artjomka v tsirke" (”Artjomka sirkuksessa”, 1940), "Zakoldovannyi spektakl" (”Noiduttu näytelmä”, 1950) ja "Kultakengät" ("Zolotyje tufelki", 1958). Pienoisromaani "Tähtipyörä" ("Zvezdotška", 1948) sai Stalin-palkinnon vuonna 1950.


title: Kuiskaava kuolema

text: Kuiskaava kuolema (; myös "The Night of the Askari", "Der flüsternde Tod" tai "Whispering Death") on vuonna 1976 ensi-iltansa saanut saksalais-brittiläinen elokuva, jonka on ohjannut, tuottanut ja käsikirjoittanut Jürgen Goslar.


title: Kuiskaava kuolema

text: Trillerin pääosissa ovat Christopher Lee, James Faulkner ja Sybil Danning. Elokuva perustuu Daniel Carneyn romaaniin "The Whispering Death".


title: Kuiskaava kuolema

text: "Kuiskaava kuolema" sai ensi-iltansa silloisessa Länsi-Saksassa 15. maaliskuuta 1976 Münchenissä. Maanlaajuinen ensi-ilta oli 15. lokakuuta. Yhdysvalloissa elokuva sai ensi-iltansa helmikuussa 1978.


title: Kuiskaava kuolema

text: Brittiläinen siirtomaan poliisi Rhodesiassa metsästää albiinoterroristia, joka raiskasi ja murhasi hänen morsiamensa.


title: Levan Mchedlidze

text: Levan Mchedlidze (; s. 24. maaliskuuta 1990) on georgialainen jalkapalloilija, joka edustaa italialaista Empolia.


title: Levan Mchedlidze

text: Urallaan 22-vuotias hyökkääjä on ehtinyt edustaa georgialaista Dila Goria sekä italialaisia Palermoa ja Empolia. Georgian maajoukkueessa hän on esiintynyt vuodesta 2007 lähtien.


title: Kuoleman kumppani

text: Kuoleman kumppani () on Arne Mattssonin ohjaama ja tuottama ruotsalais-brittiläinen dramaattinen trillerielokuva, jonka pääosissa ovat Franco Nero, Bernice Stegers ja Clare Powney.


title: Kuoleman kumppani

text: "Kuoleman kumppani" sai ensi-iltansa Yhdysvaltojen New Yorkissa 7. elokuuta vuonna 1987.


title: Magnus Brenner

text: Mårten Magnus Wilhelm Brenner (1843–1930) oli suomalainen kasvitieteilijä. Hän kuvasi useita uusia keltanolajeja. Hän oli 1876 kasvitieteilijänä mukana A. E. Nordenskiöldin retkellä Jeniseille. Hänen oppikirjaansa "Flostisk handbok" (1886) käytettiin pitkään ruotsinkielisissä oppikouluissa oppikirjana.


title: Strange Clouds

text: Strange Clouds on yhdysvaltalaisen rap -artisti B.o.B:n toinen studioalbumi. Se julkaistiin 1. toukokuuta 2012.


title: Thord Brenner

text: Thord Brenner (1892–1949) oli suomalainen geologi. Hän oli vuosina 1921–1948 Valtion rautateiden geoteknillisen toimiston esimies. Vuonna 1945 hänet nimitettiin Helsingin yliopiston geologian dosentiksi. Vuonna 1949 hän sai viran teknillisen korkeakoulun pohjarakennusopin ja maarakennusmekaniikan professorina. Hän väitteli filosofian tohtoriksi 1932.


title: Thord Brenner

text: Hänen isänsä oli kasvitieteilijä Magnus Brenner ja veljensä kasvitieteilijä Widar Brenner.


title: Kesäyö (Aaro Hellaakoski)

text: Kesäyö on Aaro Hellaakosken kirjoittama runo.


title: Kesäyö (Aaro Hellaakoski)

text: Musiikin runoon on säveltänyt ainakin Heikki Sarmanto. Vuonna 1977 Sarmannon säveltämä laulu on tallennettu Yleisradion kantanauhalle esittäjänään Lauluyhtye Fyrkka. Sovituksen Sarmannon sävellykseen on tehnyt Pentti Lasanen ja orkesteria johtaa Esko Linnavalli. Saksofonia soittaa Eero Koivistoinen.


title: Kesäyö (Aaro Hellaakoski)

text: Sävellys kuullaan myös Sarmannon albumilla "Syksy ja muita lauluja" Maija Hapuojan laulamana.


title: Widar Brenner

text: Magnus Widar Brenner (1887–1932) oli suomalainen kasvitieteilijä. Hän oli vuodesta 1920 Helsingin yliopiston dosentti, vuodesta 1930 apulainen.


title: Widar Brenner

text: Hänen isänsä oli kasvitieteilijä Magnus Brenner ja veljensä geologi Thord Brenner.


title: Funny Man

text: Funny Man () on Simon Spracklingin ohjaama ja käsikirjoittama brittiläinen kauhukomedia vuodelta 1994. Kauhukomedian pääosissa ovat Tim James, Christopher Lee ja Benny Young.


title: Funny Man

text:
Levytuottaja Max Taylor (Benny Young) on juuri voittanut ränsistyneen vanhan kartanon salaperäiseltä Callum Chancelta (Christopher Lee) pokerissa. Juhlistaakseen tätä Max kutsuu perheensä ja liftarit kartanoon. Katkera Chance kostaa manamalla "Funny Manin" (Tim James), olennon, joka alkaa välittömästi teurastaa kartanossa olevia vieraita monilla eri kummallisilla tavoilla...
"Funny Man" kuvattiin Englannin Southend-on-Sean kaupungissa, Essexissä. "Funny Manin" budjetti oli alhainen, vain 50 000 puntaa.


title: Funny Man

text: Keskeisessä roolissa olevan Christopher Leen kohtaukset kuvattiin vain yhdessä päivässä.


title: Funny Man

text: "Funny Man" sai ensi-iltansa Cannesin elokuvajuhlilla toukokuussa 1994. Kotimaan ensi-illan "Funny Man" sai 7. lokakuuta vuonna 1994.


title: Funny Man

text: "Funny Man" oli ehdokkaana Fantasportossa International Fantasy -elokuvapalkintoon parhaasta elokuvasta (Simon Sprackling) vuonna 1995.


title: Kaspars Astašenko

text: Kaspars Astašenko (17. helmikuuta 1975 Riika, Latvian SNT, Neuvostoliitto – 20. marraskuuta 2012) oli latvialainen jääkiekkoilija, pelipaikaltaan puolustaja.


title: Kaspars Astašenko

text: Astašenko pelasi urallaan muun muassa 23 NHL-ottelua Tampa Bay Lightningin riveissä vuosina 1999–2001. Kotimaansa Latvian maajoukkueessa Astašenko pelasi kaksissa maailmanmestaruuskilpailuissa sekä vuoden 2002 talviolympialaisissa Salt Lake Cityssä.


title: Kaspars Astašenko

text: Astašenkon viimeiseksi seuraksi jäi Suomen 2. divisioonassa pelaava uusikaarlepyyläinen MuIk Hockey, jonka riveissä hän pelasi kahdeksan ottelua kaudella 2011–2012. Suomessa Astašenko edusti urallaan myös SM-liigassa pelaavia Ilvestä sekä HPK:a. Jälkimmäisen riveissä hän voitti lisäksi Suomen mestaruuden.


title: Kaspars Astašenko

text: Astašenko menehtyi 20. marraskuuta 2012. Hän oli kuollessaan 37-vuotias.


title: Vasili Vereštšagin

text: Vasili Vasiljevitš Vereštšagin (; 26. lokakuuta 1842 Tšerepovets – 13. huhtikuuta 1904 Port Arthur) on yksi tunnetuimmista venäläisistä sotamaalareista ja yksi ensimmäisistä ulkomailla laajasti tunnustusta saaneista venäläisistä maalareista. Hänen töidensä realistinen luonne johti siihen, ettei niitä koskaan painettu tai asetettu näytteille.


title: Vasili Vereštšagin

text:
Vereštšagin syntyi Tšerepovetsissa, Novgorodin kuvernementissa vuonna 1841 keskimmäisenä kolmesta veljeksestä. Hänen isänsä oli jalosukuinen maanomistaja. Hänet lähetettiin kahdeksan vuoden iässä Tsarskoje Seloon liittymään Aleksanterin kadettikuntaan, ja kolme vuotta myöhemmin hän liittyi Merikadettikuntaan Pietarissa, tehden ensimmäisen ulkomaanmatkansa 1858. Hän palveli fregatti Kamtšatkalla, joka seilasi Tanskassa, Ranskassa ja Egyptissä.
Vereštšagin valmistui parhaimpana Pietarin merikadettikoulusta, mutta jätti palveluksen välittömästi alkaakseen opiskella piirtämistä. Hän voitti kaksi vuotta myöhemmin vuonna 1863 kultamitalin Keisarillisesta taideakatemiasta maalauksestaan "Odysseus tappaa kosijat". Vuonna 1864 hän matkusti Pariisiin, jossa hän opiskeli Jean-Léon Gérômen johdolla, vaikka olikin eri mieltä tämän kanssa eri metodeista.


title: Vasili Vereštšagin

text:
Vuonna 1866 Pariisin salongissa hän asetti näytteille piirroksensa "Dubohoorit laulavat psalmejaan". Seuraavana vuonna hänet kutsuttiin kenraali Konstantin Kaufmanin tutkimusmatkalle Turkestaniin. Hänelle myönnettiin aliluutnantin arvo. Hänen sankarillisuutensa vuoksi Samarkandin piirityksessä 2. – 8. kesäkuuta 1868 hänelle myönnettiin Pyhän Yrjön ristin neljännen luokan mitali. Hän oli uupumaton matkustaja palaten Pietariin vuoden 1868 loppupuolella, Pariisiin vuonna 1869 ja jälleen takaisin Pietariin saman vuoden loppupuolella, jonka jälkeen hän matkusti takaisin Turkestaniin vuoden 1869 loppupuolella Siperian kautta.
Vuonna 1871 hän perusti ateljeen Müncheniin ja piti ainoan töidensä näyttelyn Lontoon Kristallipalatsissa vuonna 1873. Hän piti toisen näyttelynsä Pietarissa vuonna 1874, jossa hänen kaksi maalaustaan "Sodan apoteoosi" ja "Unohdettu", jossa näytetään tovereiden hylkäämää kuolevaa sotilasta, hylättiin näyttelystä niiden osoitettua Venäjän asevoimat huonossa valossa.
Vuonna 1874 hän lähti pitkälle kiertomatkalle Himalajaan, Intiaan ja Tiibetiin käyttäen kaksi vuotta matkusteluun. Hän palasi Pariisin loppuvuonna 1876.
Venäjän–Turkin sodan alkaessa Vereštšagin lähti Pariisista ja palasi armeijan palvelukseen. Hän haavoittui vaarallisesti Tonavan ylityksen valmisteluissa ja oli Venäjän armeijan mukana Šipkan solan ylityksessä sekä Plevnan piirityksessä, jossa hänen veljensä sai surmansa. Sodan lopussa hän toimi kenraali Mihail Skobelevin sihteerinä San Stefanossa.


title: Vasili Vereštšagin

text:
Sodan jälkeen hän asettui Müncheniin, jossa Vereštšagin teki sotakuviaan niin nopeasti, että häntä syytettiin avustajien käyttämisestä. Hänen teostensa sensaatiomaiset aiheet ja niiden opettavainen tarkoitus, rauhan edistäminen ja sodan kauhujen esittäminen, houkutteli paljon yleisöä, joka ei yleensä ollut kiinnostunut taiteesta hänen Pariisin näyttelyihinsä vuonna 1881 ja sitä seuranneissa kaupungeissa Lontoossa, Berliinissä, Dresdenissä, Wienissä ja muissa kaupungeissa.
Vereštšagin maalasi joitakin näkymiä Brittiläisen Intian siirtomaavallasta. Hänen eeppisen muotokuvansa "Walesin prinssin valtiokulkue Jaipurissa vuonna 1876" sanotaan olevan maailman kolmanneksi suurin maalaus. Vuosina 1882–1883 matkusti jälleen Intiaan. Hän aiheutti paljon kiistaa kolmen kuvan sarjallaan, joissa kuvataan roomalaistyyppistä teloittamista ("Ristiinnaulitseminen"), sepoyn ampumista Intiassa ja nihilistin teloitusta Pietarissa. Hänen teoksensa "Ampuminen brittiläisessä Intiassa" kuvasi teloitusta, jossa uhri sidottiin kanuunan piippuun. Vereštšaginin parjaajat väittivät, että tällainen teloitus oli tapahtunut vain Sepoykapinan aikana vuonna 1857, mutta teos kuvasi nykyaikaisia sotilaita 1880-luvulta tarkoittaen, että käytäntö oli normaali. Johtuen teoksen valokuvamaisesta tyylistä se vaikutti olevan puolueeton kuva todellisesta tapahtumasta. "Magazine of Art" -lehdessä joulukuussa 1887 Vereštšagin puolustautui, melko välttelevästi tosin, että mikäli tapahtuisi toinen kapina, britit käyttäisivät metodia uudelleen.


title: Vasili Vereštšagin

text:
Matka Syyriaan ja Palestiinaan vuonna 1884 sai hänet tekemään yhtä kiistanalaisia teoksia Uuden testamentin aiheista. Vereštšaginin teokset aiheuttivat polemiikin niiden esittäessä Kristuksen, joka oli aikaansa nähden ennennäkemättömän realistinen. Hänen kuvauksensa Jeesuksen piirteistä ajateltiin olevan äärimmäisen vulgaareja ja ylipainottavan Jeesuksen seemiläistä alkuperää.
"1812" –sarja Napoleonin hyökkäyksestä Venäjälle, josta Vereštšagin kirjoitti myös kirjan, vaikuttaa saaneen inspiraationsa Leo Tolstoin "Sota ja Rauha" –romaanista, ja joka maalattiin vuonna 1893 Moskovassa, jonne taiteilija oli silloin asettunut.
Vasili Vereštšagin oli Kaukoidässä amerikkalaisjoukkojen mukana Filippiineillä ensimmäisen Kiinan–Japanin sodan aikaan ja venäläisjoukkojen mukana Mantšuriassa. Venäjän–Japanin sodan aikaan amiraali Stepan Makarov kutsui hänet mukaansa panssarilaiva "Petropavlovskille". 13. huhtikuuta 1904 "Petropavlovsk" osui kahteen miinaan palatessaan Port Arthurista ja upposi vieden samalla mukanaan suurimman osan miehistöstä. Myös Vereštšagin ja amiraali Makarov hukkuivat. Vereštšaginin viimeinen työ, kuva sotaneuvostosta puheenjohtajanaan amiraali Makarov, löydettiin melkein vaurioitumattomana.


title: Sophia Elisabet Brenner

text: Sophia (t. Sofia) Elisabet Brenner o.s. "Weber" (1659–1730) oli ruotsalainen runoilija. Hän oli ensimmäinen julkisesti esiintynyt ruotsalainen naisrunoilija. Hänen runonsa olivat ajankohtaan nähden poikkeuksellisen sujuvia.


title: Sophia Elisabet Brenner

text: Hänen puolisonsa oli suomalaissyntyinen taidemaalari Elias Brenner.


title: Lou Lamoriello

text: Louis ”Lou” Lamoriello (s. 21. lokakuuta 1942 Providence, Rhode Island) on yhdysvaltalainen jääkiekkovaikuttaja. Hän toimii New York Islandersin jääkiekkotoiminnan johtajana. Vuodesta 1987 vuoteen 2015 hän oli NHL-seura New Jersey Devilsin toimitusjohtajana, ja sen jälkeen kaksi kautta Toronto Maple Leafsin managerina


title: Lou Lamoriello

text: Lamoriello valittiin vuonna 2009 Hockey Hall of Fameen. Hän on yksi kaikkien aikojen menestyksekkäimmistä toimitusjohtajista, ja hänen alaisuudessaan Devils on voittanut Stanley Cupin kolmesti.


title: Lou Lamoriello

text: Toimitusjohtajuuden lisäksi Lamoriello on toiminut kolmeen otteeseen Devilsin päävalmentajana, kaudella 2005–2006 Larry Robinsonin irtisanoutumisen, kaudella 2006–2007 Claude Julienin irtisanomisen jälkeen ja lopulta kaudella 2014–2015 irtisanottuaan Peter DeBoerin joulukuussa 2014. Aiemmin hän oli valmentanut Providence Collegen jääkiekkojoukkuetta vuosina 1968–1983.


title: Lou Lamoriello

text: Lamoriello ilmoitti vetäytyvänsä Devilsin toimitusjohtajan paikalta toukokuun 4. päivä 2015, mutta ilmoitti jatkavansa Devilsin presidenttinä.


title: Lou Lamoriello

text: Heinäkuun 23. päivä 2015 hänet nimitettiin Toronto Maple Leafsin toimitusjohtajaksi.


title: Immunologinen synapsi

text: Immunologinen synapsi eli immuunijärjestelmän synapsi on immunologiassa antigeeniä esittelevän solun ja imusolujen välinen rajapinta. Sen löysi National Jewish Medical and Research Centerissa Denverissä työskentelevä Abraham Kupfer. Samoihin aikoihin Daniel Davis ja Jack Strominger julkaisut osoittivat immuunijärjestelmän synapsin rakenteet erilaisissa lymfosyyteissä. Kupfer esitteli ensimmäisen havaintonsa vuonna 1995 Keystone Symposia tapahtumassa, ja hän osoitti kolmiulotteisen kuvan avulla immuunisolujen keskinäisen vuorovaikutuksen. Synapsin avainmolekyyli on T-solu reseptori ja sen vastinparina ovat MHC-proteiinit. Tärkeitä ovat myös LFA-1, ICAM-1, CD28 ja CD80/CD86.


title: Keinosydän

text: Keinosydän tai tekosydän on pumppujärjestelmä, joka voidaan asentaa sydämen vaikeaa vajaatoimintaa sairastavalle potilaalle. Se ylläpitää verenkiertoa ja hapetusta ihmiskehossa vaihtelevia aikoja. Keinosydämen tarkoituksena on toimia sydämen tavoin ja pumpata verta elimistöön. Keinosydän asennetaan yleensä sydänongelmapotilaille pitämään heitä hengissä sydänsiirtoleikkaukseen saakka. Normaalisti keinosydämen saaneet potilaat elävät keskimäärin 100-500 päivää. Pisin aika, jossa potilaalla on ollut keinosydän putkeen, on ollut 7 vuotta. Keinosydämiä valmistavat muiden muassa SynCardia ja Jarvik Heart.


title: Keinosydän

text: Ensimmäinen kokonainen keinosydän ihmiselle asennettiin Salt Lake City:ssä, Utahissa Yhdysvalloissa 2.12.1982. Potilas eli leikkauksen jälkeen 112 päivää. Suomessa ensimmäinen tapaus oli 18.1.1998.


title: Keinosydän

text: Vuonna 2008 täysin toimivan keinosydämen kehitti ranskalaisyhtiö Carmac. Se painaa 900 grammaa ja on suunniteltu kestämään noin viiden vuoden käytön. Sen kohdeyleisönä ovat pääasiassa ylipanoiset miehet. Keinosydän on peitetty biosynteettisillä aineilla hylkimisen estämiseksi. Se meni ensi kertaa käyttöön vuonna 2013, mutta potilas kuoli 75 päivän kuluttua käyttöönotosta. Carmacin laite on vasten aikaisemmin suunniteltuja siinä mielessä, että se ei ole tarkoitettu väliaikaisratkaisuksi kunnes toinen elin siirretään tilalle.


title: Safari 3000

text: Safari 3000 on vuonna 1982 julkaistu Harry Hurwitzin ohjaama komediallinen seikkailuelokuva, jonka pääosissa ovat David Carradine, Stockard Channing ja Christopher Lee. Elokuvan tuotti Levy-Gardner-Laven-tuotantoyhtiö.


title: Safari 3000

text: Toimittaja seuraa stunttikuljettajaa 3 000 mailin kilpailun ajan ympäri Afrikkaa.


title: Safari 3000

text: "Safari 3000:n" käsikirjoittajina toimi Jules V. Levy, Arthur Gardner ja Michael Harreschou. Levy ja Gardner olivat myös elokuvan tuottajina.


title: Safari 3000

text: Elokuva kuvattiin kokonaisuudessaan Afrikassa.


title: Safari 3000

text: Christopher Lee on sanonut haastatteluissa, että osa hänen roolistaan poistettiin elokuvasta sen leikkausvaiheessa.


title: Safari 3000

text: "Safari 3000" -elokuvaa mainostettiin mainoslauseella "The race that drove Africa wild!"


title: Safari 3000

text: "Safari 3000" julkaistiin kotimaassaan Yhdysvalloissa toukokuussa 1982.


title: Safari 3000

text: "Video-oppaassa" vuodelta 1994 Bello Romano kutsuu elokuvaa typerän huumorin siivittämäksi vauhtiseikkailuksi ja antaa sille yhden tähden viidestä, mikä vastaa sanallista arviota ”huono”.


title: Hyvinkää Falcons

text: Hyvinkää Falcons on vuonna 1980 perustettu Hyvinkääläinen amerikkalaisen jalkapallon ja käsipallon erikoisseura. Kaudella 2018 seuran amerikkalaisen jalkapallon edustusjoukkue osallistui miesten III-divisoonaan ja naisten edustusjoukkue naisten I-divisioonaan.


title: Hyvinkää Falcons

text: Northern Newland Falcons ry. perustettiin elokuussa 1980 ja ensimmäinen talvi käytettiin perusteiden opetteluun ja oikeiden varusteiden saapumisen odotteluun. Toukokuussa 1981 Falcons sai ensimmäiset jenkkifutis-varusteensa lahjoituksina amerikkalaisilta lukioilta. Falcons osallistui samana vuonna myös ensimmäistä kertaa SAJL:n alaisiin sarjaotteluihin ja tuloksena sarjassa oli 6. sija. Sama lopputulos toistui myös kaudella 1982. Pääsiäisenä 1983 Falcons pelasi Turun Trojansia vastaan hallipelin, jonka panoksena oli paikka Pariisissa pelattavaan Rose Bowl-turnaukseen. Falcons voitti tuon ottelun, mutta liitto lähetti kuitenkin Suomen edustajaksi Trojansin. Kausi 1983 oli muutenkin tuloksellisesti heikko ja lopulta päättyi putoamiseen I-divisioonaan. Vuonna 1984 Falcons oli ensimmäisellä divarikaudellaan sarjan neljäs.


title: Hyvinkää Falcons

text: Keväällä 1985 Falconsin päävalmentajaksi tuli amerikkalainen Roger "Dutch" Ouderkirk, joka toi mukanaan uutta tietotaitoa ja ennen kaikkea uudenlaisen harjoitusilmapiirin Hyvinkäälle. Ensimmäinen kausi Dutchin alaisuudessa toi tulokseksi kolmannen sijan ykkösdivisioonassa. Falcons aloitti myös junioritoiminnan kesän 1985 aikana. Toisella Dutchin kaudella Falconsin otteet paranivat entisestään, mutta sijoitus sarjassa oli jälleen kolmas ja nousu jäi haaveeksi.


title: Hyvinkää Falcons

text: Kaudella 1987 Falcons kärsi tappion vain avausottelussaan ja eteni aina Spgettimaljaan saakka. Hyvinkäällä pelattu finaali päättyi kotijoukkueen 10-7 voittoon Helsinki Whipsistä ja Falcons nousi neljän divarikauden jälkeen takaisin Vaahteraliigaan. Junioreissa sekä B- että C-juniorit saavuttivat Suomen Mestaruuden. Kaudella 1988 Falconsin edustus saavutti tavoitteensa liigapaikan säilyttämisestä ja sijoittui sarjassa kuudenneksi. Seuran A-juniorit voittivat Suomen Mestaruuden.


title: Hyvinkää Falcons

text: Dutchin kausi päättyi kauteen 1988 ja joukkueen ruoriin kaudelle 1989 asettui Jim Foster. Liigassa joukkueen sijoitus parani edellisestä kaudesta nyt sijalle viisi. A-juniorit nappasivat SM-hopeaa.


title: Hyvinkää Falcons

text: Amerikkalainen jalkapallo palasi Hyvinkäälle monen vuoden tauon jälkeen, kun uusi lajista innostunut porukka kasasi joukkueen talvella 2008. Seura perustettiin tuolloin Sport Club Hyvinkään yhdeksi alajaostoksi. Tällä joukkueella osallistuttiin kaudella 2009 II-divioonaan, jossa tuloksena oli yhdeksän joukkueen runkosarjassa kahdekas sija kahdella voitolla ja kuudella tappiolla.


title: Hyvinkää Falcons

text: Kaudelle 2010 Falcons ei saanut joukkuetta kasaan ja joutui luovuttamaan juuri ennen kauden alkua. Osa pelaajista kävi pelaamassa kesän Lahden Jetsissä.


title: Hyvinkää Falcons

text: Edellisen kesän luovutuksesta sisuuntuneina pelaajat jatkoivat omatoimista harjoittelua kesän ja syksyn ajan kunnes keväällä perustettiin uusi yhdistys, Hyvinkään Amerikkalaisen Jalkapallon Seura ry. Seuran edustusjoukkue osallistui kesällä 2011 jälleen II-divisioonaan ja sijoittui tuolla kaudella sarjan kolmanneksi kärsien tappion välierissä Sipoo Bulldogsille lukemin 41-19. Seuraavalla kaudella Falcons voitti tappiottomana alkulohkonsa II-divisioonassa ja eteni aina finaaliin, Rautamaljaan, saakka ja tuossa ottelussa se voitti Tampere Saintsin numeroin 31-17. Kausi päättyi näin täydelliseen tulokseen (10 ottelua, 10 voittoa, 0 tappiota) ja tämän myötä joukkue haki paikkaa I-divisioonasta.


title: Hyvinkää Falcons

text: Marraskuussa 2012 Falconsille myönnettiin sarjapaikka I-divisioonasta kaudelle 2013. Edustusjoukkeen ensimmäinen kausi I-divisioonassa päättyi runkosarjan jälkeen viidenteen sijaan kolmella voitolla ja seitsemällä tappiolla. Kaudella 2014 runkosarjassa joukkueen sijoitus oli kolmas neljällä voitolla ja neljällä tappiolla. Välierissä Falcons voitti vieraissa Tampere Saintsin lukemin 31-13 ja eteni Spagettimaljaan jossa Vaasa Royals oli kuitenkin vahvempi lukemin 34-27.


title: Hyvinkää Falcons

text: Kaudelle 2015 Falcons ei saanut pelaajapulan vuoksi kasattua edustusjoukkuetta miesten sarjaan joten se luopui sarjapaikastaan I-divisioonassa.


title: Hyvinkää Falcons

text: Falconsin naisten joukkue sai alkunsa syksyllä 2012 ja kesällä 2013 naiset osallistuvat SAJL:n järjestämään naisten I-divisioonaan. Naisten ensimmäinen kausi päättyi lopulta neljänteen sijaan neljällä voitolla ja neljällä tappiolla. Kaudella 2014 Falcons jäi runkosarjassa seitsemänneksi kahden voiton ja viiden tappion myötä.


title: Hyvinkää Falcons

text: Vuonna 2016 Falcons Ladies pelasi 9 vs 9 -sarjaa I-divisioonassa. Joukkue eteni voittamattomana läpi runkosarjan aina finaaliin saakka. Finaalissa hävittiin tiukasti Mikkeli Bouncersille 0–8.


title: Hyvinkää Falcons

text:
Spagettimalja: 2 (1987, 1994)
Rautamalja: 1 (2012)
A-junioreiden SM: 1 (1987)


title: Hyvinkää Falcons

text: Syksyllä 2013 Falconsin lajivalikoima kasvoi, kun aiemmin Sport Club Hyvinkään alaisuudessa toiminut käsipallo liittyi Falconsiin. Käsipalloilijat osallistuvat sarjoihin Hyvinkään Falconsin nimellä alkaen kaudesta 2013-2014.


title: Hyvinkää Falcons

text: Kaudella 2013-14 Falconsin käsipallomiehet sijoittuivat III-divisioonan runkosarjassa sijalle kuusi ja pääsivät mukaan ylempään loppusarjaan. Ylemmässä loppusarjassa Falcons kärsi tappion kaikissa viidessä ottelussaan ja jäi lopputurnauksen ulkopuolelle lopullisen sarjasijoituksen ollessa kuudes. Kaudella 2014-15 Falcons osallistuu jälleen miesten III-divisioonaan. Kausi 2016 oli tällä hetkellä viimeinen Falconsin käsipallolle.


title: Ljubov Voronkova

text: Ljubov Fjodorovna Voronkova (, 30. syyskuuta 1906 Moskova – 20. tammikuuta 1976) oli venäläinen lastenkirjailija.


title: Ljubov Voronkova

text: Ljubov Voronkova syntyi talonpoikaisperheeseen. Hän opiskeli opettajakorkeakoulussa ja työskenteli maaseutulehtien toimituksissa. Voronkovan ensimmäinen lastenkirja ilmestyi vuonna 1940. Opettavaisten kertomusten lisäksi hän on kirjoittanut historia-aiheisia romaaneja.


title: In the Valley of Elah

text: In the Valley of Elah on yhdysvaltalainen draamaelokuva vuodelta 2007. Sen ohjasi Paul Haggis.


title: Focke-Wulf Fw 187

text: Focke-Wulf Fw 187 Falke oli saksalainen Focke-Wulfin valmistama kaksimoottorinen raskas hävittäjä. Konetyyppi jäi esituotantovaiheeseen, ja sitä valmistettiin vain yhdeksän yksilöä, joista kuusi prototyyppejä. Tyyppi osallistui vain vähän sotatoimiin, sillä palveli vain Focke-Wulfin tehdasta suojanneessa yksikössä ja tuloksettomiksi jääneissä taistelukäyttökokeissa Norjassa.


title: Focke-Wulf Fw 187

text: Fw 187 Falken kehitys käynnistyi vuonna 1936, kun Focke-Wulf-tehtaan suunnittelija Kurt Tank alkoi suunnittelemaan uutta raskasta hävittäjää. Uuden tyypin voimalaitteiksi Tank kaavaili kahta 960-hevosvoimaista (716 kW) Daimler-Benz DB 600 -moottoria, joilla hän arvioi koneen saavuttavan 560 km/h huippunopeuden. Falkesta rakennettiin alkuun kaksi 680 hevosvoiman (507 kW) Junkers Jumo 210Da -moottoreilla varustettua prototyyppiä, joista toinen teki tyypin ensilennon kesällä 1937. Näitä seurasi neljä muuta prototyyppiä, jotka oli aseistettu kahdella 7,92 millimetrin konekiväärillä ja kahdella 20 millimetrin tykillä. Aseistuksen lisäksi myöhemmissä prototyypeissä oli ensimmäisiin verrattuna pidempi ohjaamon kuomu ja uudet moottorikehdot. Viimeinen prototyyppi oli varustettu myös tehokkaammilla DB 600A -moottoreilla.


title: Focke-Wulf Fw 187

text: Prototyyppien kehitysvaiheen päätyttyä Falke eteni esituotantoon, kun Focke-Wulfilta tilattiin kolme konetta käsittänyt ja raskaammin aseistettu Fw 187A-0-esituotantosarja. Kone ei kuitenkaan koskaan edennyt sarjatuotantoon, ja sen palveluskäyttö rajoittui Focke-Wulfin Bremenin tehtaan suojaamiseen kesällä 1940, mistä koneet siirrettiin tuloksettomiksi jääneisiin taistelukäyttökokeisiin Norjaan sijoitetussa JG 77:n 13. lentueessa.


title: Nordstan

text: Nordstan on Göteborgissa, Ruotsissa sijaitseva kauppakeskus. Se on yksi Pohjoismaiden suurimmista kauppakeskuksista 180 myymälällään, (Suomessa sijaitsevat Ideapark ja Itis ovat verrattuna isompia). Kauppakeskuksen pinta-ala on 320 000 neliömetriä, joka on jaettu yhdeksään, toisiinsa yhdistettyyn rakennukseen, joissa vähittäiskaupan ja ravintoloiden pinta-ala kattaa 70 000 neliömetriä. Kauppakeskuksen kattamat kadut ja aukiot kattavat yhteensä 8 000 neliömetriä. Nordstanin myymälät työllistävät yhteensä 6 000 ihmistä ja niiden yhteinen liikevaihto on yli 3,5 miljardia Ruotsin kruunua.


title: Nordstan

text: Kauppakeskus valmistui vuonna 1972 ja sen omistaa tällä hetkellä AMF Fastigheter, Vasakronan sekä Hufvudstaden.


title: Ulrich von Wilamowitz-Moellendorff

text: Ulrich von Wilamowitz-Moellendorff (22. joulukuuta 1848 Markowitz, Posen – 25. syyskuuta 1931 Berliini) oli saksalainen kielentutkija, 1900-luvun merkittävimpiä antiikintutkijoita, kreikkalaisen filologian erityisosaaja.


title: Ulrich von Wilamowitz-Moellendorff

text: Wilamowitz oli sotilassukua, tilanomistajan poika. Hän pääsi ylioppilaaksi 1867 Schulpfortan opistosta, opiskeli Bonnissa ja Berliinissä ja valmistui tohtoriksi 1870. Tämän jälkeen Wilamowitz palveli sotilaana Saksan-Ranskan sodassa. Italian-opintomatkan jälkeen 1874 hän siirtyi Berliiniin ja sitten vuosiksi 1876–1883 professoriksi Greifswaldiin. Hän toimi professorina Göttingenissä 1883–1897 ja Berliinissä 1897–1922.


title: Ulrich von Wilamowitz-Moellendorff

text: Vaikka Wilamowitz oli ensi sijassa kirjallisuudentutkija, hänellä oli laajat tiedot myös muista tutkimusaloista, joita antiikintutkimuksessa käytetään. Hän tunsi klassisen kreikankielisen kirjallisuuden läpikotaisin ja pystyi siksi taitavasti yhdistelemään tietojaan ja luomaan uutta tiedettä. Wilamowitz kirjoitti esim. historiatutkimuksia, kirjallisuushistoriallisia teoksia ja filologisia julkaisuja.


title: Ivan Bebek

text: Ivan Bebek (s. 30. toukokuuta 1977 Rijeka, Jugoslavia) on kroatialainen jalkapalloerotuomari. Hän on toiminut kansainvälisenä tuomarina vuodesta 2003 lähtien.


title: Erik Tuneld

text: Erik Tuneld (alun perin "Tunelius", 22. lokakuuta 1709 Kila – 3. huhtikuuta 1788 Tjärstad) oli ruotsalainen maantieteilijä.


title: Erik Tuneld

text: Uppsalan yliopistossa opiskellut Tuneld työskenteli aluksi Ruotsin kansallisarkistossa. Vuonna 1738 hän ryhtyi kirjoittamaan pääteostaan "Inledning til geographien öfver Sverige", jota kutsutaan myös nimellä "Tunelds geographie". Kirjasta julkaistiin 1700-luvun aikana seitsemän uusintapainosta, joihin kaikkiin Tuneld teki lisäyksiä. Se ilmestyi vielä uusittuna laitoksena 1820-luvun lopulla.


title: Erik Tuneld

text: Teos sisältää myös laajat Suomea koskevat osuudet. Erik Tuneldilla oli merkittävä osa vuonna 1680 reduktion yhteydessä lakkautetun Kuopion kaupungin uudelleen perustamisessa. Hän piti jo unohdettua Kuopiota esillä teoksissaan, ja lopulta uusi Savon ja Karjalan läänin pääkaupunki perustettiin vuonna 1775 entisen Kuopion kaupungin paikalle.


title: Erik Tuneld

text: Kuopion lisäksi Tuneld nosti kirjoissaan Suomesta esille muun muassa Teljän muinaiskaupungin.


title: Mr Gay Sweden

text: Mr Gay Sweden on ruotsalainen homomiesten kauneuskilpailu. Sen järjestäminen aloitettiin vuonna 1999, ja vuodesta 2005 sen voittaja on edustanut maataan Mr Gay Europe -kilpailussa. Kilpailun voittajiin on kuulunut Simon Forsberg (2010), joka on toiminut myös laulajana ja urheilijana.


title: Matti Bergström (lääkäri)

text: Rudolf Alarik Matias (Matti) Bergström (1. maaliskuuta 1922 Teisko – 13. heinäkuuta 2014 Helsinki) oli suomalainen lääkäri ja Helsingin yliopiston fysiologian professori.


title: Matti Bergström (lääkäri)

text: Bergströmin vanhemmat olivat insinööri Carl Gustaf Bergström ja Stanislaw von Bleidorn. Hän tuli ylioppilaaksi 1941 ja valmistui lääketieteen lisensiaatiksi 1952. Lääketieteen tohtoriksi Bergström väitteli 1957 ja fysiologian dosentti hänestä tuli 1960. Helsingin yliopiston tehtävien lisäksi Bergströn työskenteli Puolustusvoimien psykofysiologisessa laitoksessa 1950-luvun lopussa. Jatkosodassa hän toimi lentäjänä.


title: Matti Bergström (lääkäri)

text: Helsingin yliopiston fysiologian professori Bergström oli 1963–1989. Hän tutki etenkin hermoston fysiologiaa ja on tunnettu tieteen popularisoijana. Kirjoituksissaan hän pohti varsinkin ihmisen aivojen toiminnan ja psyyken suhdetta. Teoksessaan "Lapsi - viimeinen orjamme" (WSOY 1997, ruotsinkielinen alkuteos "Barnet - den sista slaven", 1991) Bergström otti voimakkaasti kantaa lasten kohteluun yhteiskunnassamme. Hän kuvasi muun muassa kuinka kaavamainen koulujärjestelmä heikentää lasten luovuutta.


title: Jaguar Lives

text: Jaguar Lives on vuonna 1979 ensi-iltansa saanut yhdysvaltalais-espanjalainen rikos- ja toimintaelokuva, jonka on ohjannut Ernest Pintoff. Sen pääosissa ovat Joe Lewis, Christopher Lee ja Donald Pleasence. Sivuosissa ovat muun muassa Barbara Bach, Capucine ja Joseph Wiseman.


title: Jaguar Lives

text: "Jaguar Livesin" käsikirjoituksen on laatinut Yabo Yablonsky. Elokuvan tuottajina toimivat Derek Gibson, Sandy Howard ja Fred Weintraub. "Jaguar Lives" kuvattiin kokonaisuudessaan Espanjassa.


title: Jaguar Lives

text: "Jaguar Lives" sai ensimmäisen ensi-iltansa Alankomaissa 9. elokuuta vuonna 1979. Yhdysvalloissa elokuva ilmestyi teattereihin marraskuussa 1979. Espanjassa elokuva sai ensi-iltansa melkein vuotta myöhemmin 20. lokakuuta vuonna 1980.


title: Jaguar Lives

text: Maailman uusi kungfu-sankari (Joe Lewis) yrittää pysäyttää huumekauppiaat ja -jengit, ja auttaa pelastamaan maailma pahalta Adam Caine -nimiseltä konnalta (Christopher Lee).


title: Jaguar Lives

text: "Video-oppaassa" vuodelta 1994 Markku Salmi kutsui elokuvaa tyhjänpäiväiseksi agenttipaukutteluksi ja antoi sille yhden tähden viidestä, mikä vastaa sanallista arviota ”huono”.


title: Max Franz

text: Max Franz (s. 1. syyskuuta 1989 Weißbriach) on itävaltalainen alppihiihtäjä.


title: Max Franz

text: Hän sijoittui Sotšin olympialaisissa 2014 supersuurpujottelussa kuudenneksi ja syöksylaskussa yhdeksänneksi. Sankt Moritzin MM-kilpailuissa 2017 hän saavutti pronssia syöksylaskussa ja oli supersuurpujottelussa kolmastoista. Pyeongchangin olympialaisissa 2018 hän sijoittui syöksylaskussa 11:nneksi.


title: Max Franz

text: Franz kilpaili maailmancupissa ensimmäisen kerran Lake Louisen syöksylaskussa marraskuussa 2009. Ensimmäiset maailmancup-pisteensä hän sai oltuaan 21:s Chamonix’n superalppiyhdistetyssä tammikuussa 2011. Kymmenen parhaan joukkoon hän sijoittui ensimmäisen kerran oltuaan viides Val Gardenan supersuurpujottelussa joulukuussa 2011. Ensimmäisen palkintosijansa hän saavutti oltuaan toinen Lake Louisen syöksylaskussa marraskuussa 2012. Tammikuussa 2014 hän sijoittui kolmanneksi Kitzbühelin supersuurpujottelussa. Helmikuussa 2015 hän oli toinen Saalbachin syöksylaskussa. Ensimmäisen voittonsa hän saavutti Val Gardenan syöksylaskussa joulukuussa 2016. Hän oli toinen Lake Louisen supersuurpujottelussa marraskuussa 2017. Saman vuoden joulukuussa hän oli Val Gardenassa toinen supersuurpujottelussa ja kolmas syöksylaskussa. Supersuurpujottelucupissa hän sijoittui viidenneksi.


title: Max Franz

text: Franz voitti kaudella 2018–2019 Lake Louisen syöksylaskun ja Beaver Creekin supersuurpujottelun. Val Gardenan syöksylaskussa hän sijoittui toiseksi.


title: Max Franz

text: Franz on voittanut Euroopan cupin syöksylaskukilpailun Wengenissä tammikuussa 2009. Hän on voittanut syöksylaskun Itävallan-mestaruuden 2011 ja 2012.


title: Ubaldesco Baldi

text: Ubaldesco Baldi (13. heinäkuuta 1944 Serravalle Pistoiese – 13. kesäkuuta 1991) oli italialainen ampuja. Hän kilpaili vuoden 1976 kesäolympialaisissa Montrealissa, jossa hän saavutti pronssisijan olympiahaulikossa.


title: Nižnjaja Pjoša

text: Nižnjaja Pjoša () on kylä ja Pjošan maalaiskunnan keskus Zapoljarnyin piirin länsiosassa Nenetsian autonomisessa piirikunnassa Venäjällä. Kylä sijaitsee Pjošajoen alajuoksulla, linnuntietä vajaa 20 kilometriä joen laskukohdasta Barentsinmeren Tšošanlahteen. Ympärillä aukeaa laaja tundra; Pjošajoen itäpuolista tundra-aluetta kutsutaan "Timanin tundra"ksi. Aluetta kuvaavat jopa 200-300 metrin korkeuteen nousevat harjanteet (osa Timanin selännettä) ja lähes merelle ulottuvat metsälaikut.


title: Nižnjaja Pjoša

text: Pjošan kyläneuvoston maalaiskunnassa asui yhteensä 1 042 ihmistä (2010 väestönlaskennan mukaan). Valtaosa väestöstä asuu Nižnjaja Pjošassa (2005: 800 as.); muita kyliä ovat Belušje (2005: 120 as.), Verhnjaja Pjoša (2005: 220 as.), Volokovaja (Volovsjaka, 2005: 260 as.), Volonga (2005: 60 as.) Enemmistö kunnan väestöstä on venäläisiä, joskin nenetsejä ja komeja asuu myös seudulla.


title: Nižnjaja Pjoša

text: Tieyhteydet alueella ovat puutteelliset, mutta Nižnjaja Pjošasta kulkee soratie Pjošajoen yläjuoksun suuntaan Verhnjaja Pjošaan (26 km) ja Volokovajaan (49 km); muut tiet samoin kuin yhteys Petšorajoelle tai sen takana sijaitsevaan Narjan-Mariin (linnuntietä 250 km) ovat heikompikuntoisia, lähinnä talvisin maastoajoneuvoilla tai moottorikelkalla liikennöitäviä reittejä. Nižnjaja Pjošaan on lentoja helikopterilla tai pienkoneella Arkangelista ja Narjan-Marista.


title: Nižnjaja Pjoša

text: Nižnjaja Pjošassa Zapolarje-kolhoosi, joka pitää myös poroja. Kylässä toimii hotelli. Kylän väestö harjoittaa kalastusta ja riekonmetsästystä sekä pitää karjaa ja lampaita. Myös marjojen ja sienten keruu on tärkeässä asemassa.


title: Corridor of Mirrors

text: Corridor of Mirrors on vuonna 1948 julkaistu Terence Youngin ohjaama brittiläinen mysteerinen draamaelokuva, jonka pääosissa ovat Eric Portman, Edana Romney ja Barbara Mullen.


title: Corridor of Mirrors

text: "Corridor of Mirrorsin" käsikirjoituksen laati Rudolph Cartier ja Edana Romney. Cartier toimi myös elokuvan tuottajana. "Corridor of Mirrors" pohjautuu Christopher Massien romaaniin.


title: Corridor of Mirrors

text: Draama sai ensi-iltansa kotimaassaan 14. maaliskuuta vuonna 1948. Yhdysvalloissa elokuva ilmestyi teattereihin 24. heinäkuuta 1948. Elokuva sai kahdenlaista kritiikkiä: yhdysvaltalaiset kriitikot sanoivat "Corridor of Mirrorsin" olevan syvällinen, ja brittiläiset kriitikot tyrmäsivät elokuvan tyhjäksi ja raskaaksi.


title: Corridor of Mirrors

text: "Corridor of Mirrors" tunnetaan nykyään parhaiten Christopher Leen elokuvadebyyttinä. Elokuva oli myös Terence Youngin esikoisohjaus.


title: Corridor of Mirrors

text: Eric Portman näyttelee nykytaiteilija Paul Manginia, joka yleensä elää menneisyydessä. Hän on ympäröinyt itsensä renessanssiajan taiteella, ja hänellä on pakkomielle ajatukseen, että hän ja hänen ystävätär Mifanwy Conway (Edana Romney) ovat rakastavaisten reinkarnaatioita. Portmanin harhaluulot lopulta johtaa murhaan...


title: Pick N Pay

text: Pick N Pay on vuonna 1995 Raumalla perustettu suomalainen, perheomisteinen päivittäistavarakauppa. Yrityksellä on kaksi myymälää.


title: Pick N Pay

text: Rauman keskustan tuntumassa sijaitsevan lisäksi toimii toinen, vuonna 2002 avattu myymälä Porissa Isosannassa. Porin myymälän yhteydessä on myös muita liikkeitä, kuten R-kioski, parturi-kampaamo ja kukkakauppa. Rauman liikkeen yhteydessä toimii lemmikkieläintarvikkeiden erikoisliikeketju Musti ja Mirri, Mehiläinen, AsemaFysio, Eläinlääkäriasema Evidensia, kukkakauppa, parturi-kampaamo sekä metsästys- kalastus- ja retkeilykauppa Sissos.


title: Pick N Pay

text: Keväällä 2016 Pick N Pay avasi myös verkkokaupan, jonka tilaukset toimitetaan Rauman myymälän varastosta.


title: Hiuskarvan varassa

text: Hiuskarvan varassa (; myös "Hot Money Girl" tai "Rhapsodie in Blei") on vuonna 1959 julkaistu Alvin Rakoffin ohjaama brittiläis-saksalainen seikkailu-/rikoselokuva, jonka pääosissa ovat Eddie Constantine, Dawn Addams, Marius Goring ja Christopher Lee.


title: Hiuskarvan varassa

text: "Hiuskarvan varassa" perustuu Jeffrey Dellin näytelmään, jonka pohjalta Jack Andrews laati käsikirjoituksen.


title: Hiuskarvan varassa

text: "Hiuskarvan varassa" sai ensi-iltansa toisessa kotimaassaan Länsi-Saksassa 21. heinäkuuta vuonna 1959. Suomessa elokuva ilmestyi teattereihin 9. lokakuuta vuonna 1959. Yhdysvalloissa elokuva sai ensi-illan lokakuussa vuonna 1962.


title: Punasilmä

text: Punasilmä on valoilmiö, joka syntyy kirkkaan valon heijastuessa silmän verkkokalvosta. Näkyäkseen havainnoitsijan pitää olla hyvin lähellä valon lähdettä. Ilmiö muistuttaa monilla yöeläimillä nähtävää valon heijastumista tapetum lucidum -kerroksesta.


title: Punasilmä

text: Useimmiten punasilmä nähdään valokuvissa, jotka on otettu kameralla, jonka salamavalo on lähellä objektiivia, kuten useimmissa kompaktikameroissa.


title: Punasilmä

text: Useimmissa uusissa kameroissa punasilmäilmiötä pyritään estämään ennen varsinaista salamavälähdystä välähtävällä etusalamalla, joka supistuttaa värikalvon. Pupillien pienentyminen voi kuitenkin näyttää kuvassa epäluontevalta, joten ammattimaisessa valokuvauksessa pyritään usein lisäämään ympäröivää valoa tai pienentämällä salamavalon intensiteettiä sirottamalla sitä tai suuntaamalla salama niin, että se ei kohdistu suoraan kohteen silmiin.


title: Punasilmä

text: Kuvankäsittelyohjelmissa ilmiö voidaan korjata joko automaattisesti erillisillä työkaluilla tai käsin muuttamalla pupillien alue harmaasävyiseksi.


title: Lisa Bund

text: Lisa Bund (s. 31. toukokuuta 1988 Frankfurt am Main) on saksalainen poplaulaja. Hän sijoittui "Deutschland sucht den Superstar" -ohjelman neljännellä tuotantokaudella (2007) kolmanneksi. Hän julkaisi Columbia-levymerkillä debyyttialbumin "Born Again" (2007). Bund on esiintynyt myös muun muassa tositelevisiosarjassa "Ich bin ein Star – Holt mich hier raus!" (2008) ja vieraillut "Gute Zeiten, schlechte Zeiten" -sarjassa.


title: Lisa Bund

text: Bund levytti muiden "Deutschland sucht den Superstar" -kilpailijoiden kanssa kokoelman "Power of Love", jolla hän laulaa kappaleen "(You Make Me Feel Like) A Natural Woman".


title: Vaasan rannikkopatteristo

text: Vaasan Rannikkopatteristo (lyh. VaaRPsto) oli vuoden 1998 loppuun asti Vaasassa Pohjanmaalla toiminut puolustusvoimien joukko-osasto.


title: Vaasan rannikkopatteristo

text: Rannikkopatteristo oli laatuaan ainoa moottoroitu rannikkopatteristo Suomessa. Kalustona oli (ainakin v. 1968) Boforsin 150 mm haupitsit ja 130K54.


title: Vaasan rannikkopatteristo

text: Se kuului maavoimiin ja rannikkotykistöjoukkoihin ja antoi varusmieskoulutusta.


title: Vaasan rannikkopatteristo

text: Joukko-osasto perustettiin vuonna 1952.


title: Vaasan rannikkopatteristo

text: Patteriston viimeisinä komentajina toimivat seuraavat upseerit: Patteristo muodostui pattereista sekä Aliupseerikoulusta ja sillä oli oma esikuntansa.


title: Vaasan rannikkopatteristo

text: Patteristoon ovat kuuluneet myös Sommarön linnake Raippaluodossa ja Norrskärin linnake Mustasaaressa. Näistä Norrskär oli sotilasaluetta toisesta maailmansodasta lähtien aina vuoteen 2000 asti, jolloin saaren puolustuskäyttö loppui.


title: Vaasan rannikkopatteristo

text: Rannikkopatteriston kasarmit edustivat puukasarmikautta mm. Mikkelin Karkialammen varuskunnan tapaan.


title: Kari Alifrosti

text: Kari Samuli Alifrosti (7. marraskuuta 1956 Halikko – 16. marraskuuta 2012) oli suomalainen historiantutkija, joka työskenteli Turun Yliopistossa ja kirjoitti päätyönään monia Varsinais-Suomen kuntien historioita.


title: Ylistaro (Kokemäki)

text: Ylistaro on kylä Satakunnassa Kokemäen kaupungissa. Se sijaitsee muutaman kilometrin päässä kunnan keskustaajamasta sen itäpuolella, Sonnilanjoen ja Ronkankankaan välisellä alueella. Etelässä Ylistaroa rajaa Valtatie 2.


title: Ylistaro (Kokemäki)

text: Yhdessä Sonnilan kylän kanssa se muodostaa historiallisesti arvokkaan kulttuurimaiseman, joka koostuu Sonnilanjoen molemmille puolille levittäytyvästä laajasta peltoaukeasta sekä kylien rakennuksista. Vanhimmat niistä ovat keskiajalta periytyviä kantatiloja.


title: Ylistaro (Kokemäki)

text: Ylistaro oli alun perin jo keskiajalla muodostunut ryhmäkylä, joka sijaitsi aivan Kokemäenjoen rannassa. Vanhan perimätiedon mukaan Ylistaron edeltäjä oli samalla paikalla sijainnut rautakautinen Teljän muinaiskaupunki. Professori Unto Salo teki alueella arkeologisia tutkimuksia kesällä 1960. Kaivauksissa ei löydetty todisteita rautakautisesta kauppapaikasta tai kaupungista, mutta keskiajalta löydettiin muun muassa kolmentoista vanhan rakennuksen perustukset.


title: Ylistaro (Kokemäki)

text: Keskiaikaisissa lähteissä Kokemäellä sijainneeksi mainitun Villa Cuman kylän on arveltu tarkoittavan juuri Ylistaroa. Toinen mahdollinen paikka on joen pohjoispuolella oleva Villiö. Varmaksi tiedetään, että Ylistarossa säilytettiin keskiajalla Satakunnan sinettiä, jolla vahvistettiin erilaisia maakuntaa koskevia asiakirjoja. Ensimmäisen kerran sinettiä tiedetään käytetyn vuonna 1331.


title: Ylistaro (Kokemäki)

text: Ylistaro oli Kokemäen suurin kylä aina 1830-luvulla raivonneeseen kyläpaloon saakka. Tulipalon jälkeen rakennukset siirrettiin hajalle nykyisille paikoilleen ja vanhan kylän alueelle jäi vain yksi talo. Nykyään paikalla on lisäksi toinen sinne myöhemmin siirretty talo sekä vuonna 1857 valmistunut Pyhän Henrikin kappeli, jonka sisällä on ns. "Piispa Henrikin saarnahuone". Perimätiedon mukaan piispa Henrik vietti rakennuksessa viimeisen yönsä ennen Köyliönjärven jäällä tapahtunutta surmaansa vuonna 1156.


title: Andreas Wellinger

text: Andreas Wellinger (s. 28. elokuuta 1995) on saksalainen mäkihyppääjä ja olympiavoittaja.


title: Andreas Wellinger

text: Hän sai Innsbruckin nuorten talviolympialaisissa 2012 kultaa joukkuemäessä ja sijoittui neljänneksi normaalimäen kilpailussa. Sotšin olympialaisissa 2014 hän oli mukana kultaa voittaneessa Saksan joukkueessa ja sijoittui normaalimäessä kuudenneksi. Saman vuoden lentomäen MM-kilpailuissa Harrachovissa hän sijoittui 13:nneksi. Falunin MM-kilpailuissa 2015 hän oli normaalimäessä yhdestoista. Lentomäen MM-kilpailuissa Kulmissa 2016 hän sijoittui henkilökohtaisessa kilpailussa 14:nneksi ja oli mukana Saksan hopeajoukkueessa. Lahden MM-kilpailuissa 2017 hän sai sekajoukkuemäestä kultaa ja normaalimäestä sekä suurmäestä hopeaa. Lentomäen MM-kilpailuissa 2018 Oberstdorfissa hän oli seitsemäs. Pyeongchangin olympialaisissa samana vuonna hän voitti normaalimäessä olympiakultaa sekä sai suurmäestä ja joukkuemäestä hopeaa.


title: Andreas Wellinger

text: Wellinger kilpaili maailmancupissa ensimmäisen kerran Lillehammerin normaalimäessä marraskuussa 2012. Hän johti kilpailua ensimmäisen kierroksen jälkeen ja sijoittui lopulta viidenneksi. Ensimmäisen palkintosijansa Wellinger saavutti viidennessä osakilpailussaan Sotšin normaalimäessä saman vuoden joulukuussa ollen kolmas. Myöhemmin samalla kaudella hän oli Engelbergin toisessa osakilpailussa toinen. Kaudella 2013–2014 Wellinger saavutti ensimmäisen osakilpailuvoittonsa Wisłassa sekä sijoittui toiseksi Klingenthalissa ja Engelbergissä. Cupin kokonaispisteissä hän oli yhdeksäs. Kaudella 2014–2015 hän oli Klingenthalin osakilpailussa kolmas.


title: Andreas Wellinger

text: Kaudella 2016–2017 Wellinger voitti Willingenissä, oli Zakopanessa, Sapporossa kerran sekä Oberstdorfin lentomäessä kahdesti toinen ja Wisłassa kolmas. Pyeongchangissa hän oli suurmäessä toinen ja normaalimäessä kolmas. Oslossa hän oli toinen ja Trondheimissa kolmas. Planicassa hän oli kahdesti toinen ja maailmancupin loppupisteissä neljäs. Kaudella 2017–2018 hän voitti Nižni Tagilissa ja sijoittui Titisee-Neustadtissa ja Zakopanessa toiseksi sekä Rukalla, Innsbruckissa ja Bischofshofenissa kolmanneksi. Mäkiviikon kokonaistuloksissa hän oli toinen ja maailmancupissa kuudes. Kaudella 2018–2019 hän oli Kuusamossa toinen.


title: Andreas Wellinger

text: Continental Cupissa Wellinger on voittanut Lillehammerin suurmäen kilpailun syyskuussa 2012.


title: Andrei Tuomola

text: Andrei Tuomola (s. 4. toukokuuta 1989 Järvenpää) on suomalainen uimari. Hän edustaa Helsingfors Simsällskapia.


title: Andrei Tuomola

text: Marraskuussa 2012 Tuomola oli Suomen pronssia voittaneessa 4 × 50 metrin vapaauinnin sekaviestijoukkueessa uinnin lyhyen radan EM-kilpailuissa Chartresissa.


title: Karl Theodor Broberg

text: Karl Theodor (t. Teodor) Broberg (1849–1901) oli suomalainen pappi ja opettaja, joka yhtenä ensimmäisistä Suomessa kannatti tyttöjen ja poikien yhteistä opetusta. Hän toimi vuosina 1883–1901 Suomen ensimmäisen yhteiskoulun, helsinkiläisen ruotsinkielisen Läroverket för gossar och flickor -koulun johtajana ja uskonnonopettajana (tunnettiin myös nimellä "Brobergska skolan"). Hän kävi Yhdysvalloissa tutustumassa yhteiskouluihin ja palattuaan raportoi havainnoistaan useissa kirjoituksissa.


title: Bijlmermeer

text: Bijlmermeer (lyhennettynä Bijlmer) on kaupunginosa Amsterdamissa. Bijlmer sijaitsee Amsterdam Zuidoostin suuralueella muutama kilometri etelään Amsterdamin keskustasta.


title: Bijlmermeer

text: Biljmerin polderi liitettiin Amsterdamin kaupunkiin vuonna 1966. Asuntopulan takia sinne suunniteltiin sadantuhannen asukkaan lähiötä.


title: Bijlmermeer

text: Alueelle rakennettiin nopeaan tahtiin 40 000 asuntoa.


title: Bijlmermeer

text: Le Corbusierin hengessä alueesta suunniteltiin moderni asumiskone, jossa autoliikenne eristettiin omille väylilleen, asunnot olivat suuria ja valoisia, pysäköinti keskitettiin monikerroksisiin pysäköintitaloihin ja talojen välissä oli laajoja viheralueita.


title: Bijlmermeer

text: Asunnot eivät kuitenkaan houkutelleet hollantilaisperheitä, ja kun rakennusprojekti valmistui 1970-luvun lopussa, suuri osa asunnoista oli tyhjillään. Niihin muutti ennen kaikkea maahanmuuttajia vasta itsenäistyneestä Surinamesta. 1980-luvulla Bijlmermeerin maine oli köyhien mustien asuinalueena. Yli puolet sen asukkaista oli työttömiä.


title: Bijlmermeer

text: Tosiasiassa tämä rakennus oli epäonnistunut, kun hollantilaisia alkoi muuttaa taloihin ,joten etninen yhteistyö oli epäonnistunut. Toinen ongelma oli, että talot olivat vanhoja ja huonokuntoisia. Lisäksi talojen asukkaat muistavat hyvin lento-onnettomuuden, joka tuhosi yhden taloista.


title: Bijlmermeer

text:
Vuonna 1992 Amsterdamin kaupunki aloitti laajan Bijlmermeerin remonttiohjelman.
2000-luvulla aloitettiin talojen uusiminen ja purkaminen.
Taloja alettiin purkamaan ja kennosto "hajosi". Projekti oli epäonnistunut pahasti.


title: Bijlmermeer

text: Yksi rakennuksista tuhoutui, kun lentokone törmäsi siihen. Puolet talosta jouduttiin purkamaan. Onnettomuus tapahtui, kun Boeing 747:n moottorin kiinnikkeet pettivät ja toinen moottoreista syöksyi toista päin. Näin kone joutui lentämään kahdella moottorilla. Koneen olisi pitänyt laskeutua Schipholin lenoasemalle, mutta siiven nostovoima oli mitätön, joten se putosi alas.


title: Bijlmermeer

text: Onnettomuudessa kuoli ainakin 43 ihmistä. Tarkkaa uhrien lukua ei tiedetä, sillä taloissa asui monia rekisteröimättömiä maahanmuuttajia. Onnettomuuden jälkeen lähistön asukkaat valittivat sairauksista, joiden on epäilty liittyvän koneen rahtina olleisiin kemikaaleihin.


title: Hjalmar Brotherus

text: Hjalmar Viktor Brotherus (24. marraskuuta 1885 Helsinki – 25. heinäkuuta 1962 Helsinki) oli fysiikan professori ja Teknillisen korkeakoulun rehtori.


title: Hjalmar Brotherus

text: Brotherus oli Ilmalan leija-aseman johtaja 1912–1916, vakaustarkastaja 1916–1922, Teknillisen korkeakoulun professori 1922–1954, vararehtori 1928–1937 ja rehtori 1937–1940 sekä Helsingin yliopiston sovelletun fysiikan, myöhemmin fysiikan, dosentti 1916–1947. Hän sai tekniikan kunniatohtorin arvon 1954. Hänen tutkimuksensa käsittelivät pääasiassa valo-oppia ja sähkövirran kulkua kaasuissa.


title: Vartioitu kylä 1944

text: Vartioitu kylä 1944 on Timo Linnasalon ohjaama elokuva vuodelta 1978. Se perustuu Unto Heikuran näytelmään "Vartioitu kylä" (1974), jonka ensi-ilta oli 20. kesäkuuta 1974 Kuhmon Kesäteatterissa.


title: Vartioitu kylä 1944

text: Elokuvan tapahtuma-aika on vuosi 1944 ja jatkosodan viimeinen kesä. Kaukopartiomies Jaakko Tulivaara (Timo Torikka) palaa kotiin hermolomalle turruttuaan tappamiseen. Kotikylää vartioi kersantti Tolvasen (Antti Litja) ryhmä. Kylään on saapunut myös haavoittunut neuvostodesantti (Raimo Grönberg), jonka perhe on aikoinaan siirtynyt Suomesta Venäjälle. Desantti osoittautuu Tulivaaran lapsuudenystäväksi.


title: Vartioitu kylä 1944

text: Aikalaisarvioissa elokuvan vastaanotto on myönteinen. Se saa kiitosta niin käsikirjoituksen, sisällön, kuvan, musiikin kuin näyttelijöidenkin suhteen. Ongelmana nähdään katkelmallisuus, nykyisyyden (kesän) ja menneisyyden (talvi) yhdistäminen. Kokonaisuutena se todetaan kuitenkin kiinnostavaksi uutuudeksi, myöhemmässä arviossa jopa yhdeksi hienoimmista kotimaisista esikoisohjauksista.


title: Dance with Me (Zoli Ádokin kappale)

text: Dance with Me on Zoli Ádokin kappale, joka oli Unkarin edustuskappale Euroviisuissa 2009. Kappale kilpaili toisessa semifinaalissa 14. toukokuuta 2009, mutta jäi sijalle 15 eikä selviytynyt finaaliin.


title: Dance with Me (Zoli Ádokin kappale)

text: Kappaleen on säveltänyt Zé Szabó ja sanoittanut Kasai.


title: Hagen Melzer

text: Hagen Melzer (s. 16. kesäkuuta 1959 Bautzen) on itäsaksalainen juoksija, jonka päälaji oli 3 000 metrin estejuoksu. Hän voitti estejuoksussa Euroopan-mestaruuden Stuttgartissa 1986 ja saavutti MM-hopeaa Roomassa 1987 maansa ennätyksellä 8.10,32. Soulin 1988 olympialaisissa Melzer sijoittui kymmenenneksi.


title: Asekoulu

text: Asekoulu oli Suomen puolustusvoimiin kuulunut sotilasopetuslaitos, joka toimi Helsingissä, Harjavallassa, Kokkolassa, Kuopiossa ja Lahdessa. Se vastasi ase- ja taisteluvälinealan koulutuksesta kantahenkilökunnalle.


title: Asekoulu

text: Asekoulu aloitti toimintansa Kokkolan kaupungissa vuonna 1973, mutta se perustettiin jo 1919.


title: Asekoulu

text: Joukko-osasto aloitti toimintansa nimellä Aseseppäkolu Helsingin Katajanokalla. Jatkosodan loppuun asti koulun johtajana toimi tunnettu jääkäriupseeri, myöhempi jääkärieverstiluutnantti John V.Rosenbröijer.


title: Asekoulu

text: Kesällä 1963 Asekoulu siirtyi Kuopioon. Silloinen Kuopion Asevarikko luovutti Asekoululle asehuoltolan tilat ja sijoitti asehuoltolan vanhaan puukasarmiin. Suuren Neulamäen alueella toimi tuosta lähtien sekä asevarikko että Asekoulu.


title: Asekoulu

text: Asekoulu muutti Kokkolaan vuonna 1973 Pikiruukin kasarmille.


title: Asekoulu

text: Koulu siirrettiin Lahden varuskuntaan Lahteen puolustusministeri Anneli Tainan päätöksellä kesäkuun 1996 ja vuoden 1997 välillä. Asekoulusta tuli osa silloisen Hämeen Rykmentin Teknistä Koulutuskeskusta (TeknKoulK/HämR). Samalla alueella toiminut Keskusvarikko 8 siirtyi Senaatti-kiinteistöjen (Valtion kiinteistölaitos) hallintaan.


title: Asekoulu

text: Asekoulun johtajana ovat toimineet mm.:Nyttemmin koulun toiminnot on yhdistetty muihin huollon koulutuksiin puolustusvoimissa, lähinnä Hämeen Rykmentin Huoltokouluun. Aseseppäaliupseerit koulutettiin Hämeen Rykmentissä. Rykmentti lakkautettiin 31.12.2014.


title: Asekoulu

text: Koulun joukko-osastolipussa on punaisella pohjalla Suomen vaakunaleijona miekkoineen alasimen päällä.


title: Karl Geiger

text: Karl Geiger (s. 11. helmikuuta 1993) on saksalainen mäkihyppääjä, joka edustaa seuratasolla SC Oberstdorfia.


title: Karl Geiger

text: Geiger saavutti nuorten MM-kilpailuissa pronssia joukkuekilpailussa 2013. Pyeongchangin olympialaisissa 2018 hän sai hopeaa joukkuekilpailussa, oli seitsemäs suurmäessä ja kymmenes normaalimäessä.


title: Karl Geiger

text: Geiger kilpaili maailmancupissa ensimmäisen kerran Lillehammerin normaalimäessä marraskuussa 2012 sijoittuen 21:nneksi. Kymmenen parhaan joukkoon hän sijoittui ensimmäisen kerran oltuaan kuudes Sotšissa joulukuussa 2012. Ensimmäisen palkintosijansa hän saavutti Lahdessa helmikuussa 2016 sijoituttuaan normaalimäen kilpailussa toiseksi. Ensimmäisen osakilpailuvoittonsa hän saavutti Engelbergissä joulukuussa 2018.


title: Tobias Stechert

text: Tobias Stechert (s. 28. heinäkuuta 1985) on saksalainen alppihiihtäjä, joka edustaa SC Oberstdorfia. Hän kilpailee vauhtilajeissa.


title: Tobias Stechert

text: Stechert kilpaili maailmancupissa ensimmäisen kerran Val d'Isèren syöksylaskussa tammikuussa 2007. Ensimmäiset maailmancupin pisteensä hän sai Lake Louisen supersuurpujottelussa marraskuussa 2009 oltuaan 21:s. Kymmenen parhaan joukkoon hän sijoittui ensimmäisen kerran Lake Louisen syöksylaskussa marraskuussa 2012 oltuaan viides.


title: Tobias Stechert

text: Garmisch-Partenkirchenin MM-kilpailuissa 2011 Stechert oli syöksylaskussa 31:s.


title: Ruki vverh!

text: Ruki vverh! "()" (suomeksi Kädet ylös) on vuonna 1996 aloittanut venäläinen pop- ja tekno-tanssiyhtye. Se esittää pop-, disko-, tekno-, tanssi- ja muuta viihdemusiikkia. Bändi koostui vuosina 1996-2006 kahdesta miehesta: Sergei Žukov ja Aleksei Potehin, mutta Potehinin lähdettyä yhtyeessä on vain Žukov vuodesta 2008 lähtien.


title: Ruki vverh!

text: Sergei Žukov on tehnyt myös soolouraa eli julkaissut sen jälkeen levyjä ja kappaleita, mutta vaatimattoman menestyksen takia hän palasi käyttämään "Ruki vverh!" -nimeä. Yhtyeen suurimmat hitit ovat: "Kroška moja", "18 mne uže", "Nazovi ego kak menja", "On tebja tselujet", "Aljoška", "Ai-jai-jai", "Nataša" ja "Student", mitkä pääsivät Venäjän radiolistoille. Ruki vverh -yhtyettä on myös sanottu venäläisen diskon kuninkaaksi.


title: Ruki vverh!

text: Sergei Žukovilla on myös veli Mihail Žukov, joka on ollut viime aikoina monessa kappaleessa sivuesintyjänä Ruki vverh -yhtyeessä. Mihail Žukov työstää myös omaa soolouraa.


title: Ruki vverh!

text: Yhtyeen myydyimpiä albumeja ovat Zdravstvui, eto ja (2000), Sdelai pogromtše (1998), Konets popse, tantsujut vse (2002) ja Bez tormozov (1999).


title: Ruki vverh!

text: Vuonna 2012 yhtye julkaisi uusimman studioalbumin "Otkroi mne dver". Edellisen studioalbuminsa oli julkaissut vuonna 2005. Loppuvuodesta 2016 yhtye täytti 20 vuotta. Silloin julkaistiin uusi single "Kogda my byli molodymi" samanimisen kokoelma-albumin kanssa juhlavuoden kunniaksi sekä pidettiin 20-vuotis juhlakiertue. Albumilla oli "Kogda my hyli molodymi" -kappaleen lisäksi vielä myös kaksi muuta kappaletta, mitkä julkaistiin vuonna 2016. Muut kappaleet olivat vuosilta 1996-2015. Albumi julkaistiin kolmelle levylle.


title: Ruki vverh!

text: Viime aikoina Ruki vverh on laulanut livenä toisten yhtyeiden kaapaleita ja toiset yhtyeet ovat laulaneet myös Ruki vverh -yhtyeen kappaleita.


title: Ruki vverh!

text: Ruki vverhin jäsenet ovat kirjoittaneet sanoja muille venäläisille yhtyeelle ja artisteille: kuten "Turbomoda"-yhtyeelle ja "Natalille", joka on tunnettu artisti Venäjällä.


title: Brett Bulmer

text: Brett Bulmer (s. 26. huhtikuuta 1992 Prince George, Brittiläinen Kolumbia, Kanada) on kanadalainen jääkiekkoilija, joka pelaa Saksan DEL-liigan ERC Ingolstadtissa. Hän on pelipaikaltaan oikea laitahyökkääjä, mutta osaa pelata myös keskellä. Bulmer on pelannut urallaan aiemmin myös 17 NHL-ottelua Minnesota Wildissa. Elite Prospects -sivuston Erik K. Pirin mukaan isokokoinen Bulmer pelaa varsin fyysistä peliä ja hän tykkää ärsyttää vastustajia. Hänellä on myös kohtuullisen hyvät taidot sekä hyökkäys- että puolustuspäässä. Bulmer on ajoittain myös tapellut. Hän laukoo oikealta.


title: Brett Bulmer

text: Kelowna Rockets varasi Bulmerin 223. pelaajana WHL:n varaustilaisuudessa 2007. Hän pelasi kaksi seuraavaa kautta lähinnä Brittiläisen Kolumbian paikallista BCMML-juniorisarjaa Cariboo Cougarsissa. Kaudella 2008–2009 Bulmer sijoittui tehoilla 28+35=63 koko sarjan pistepörssissä toiseksi edellään vain Vancouver NW Giantsin Ryan Nugent-Hopkins. Hän debytoi samalla kaudella myös WHL:ssä, jossa Bulmer pelasi kolme ottelua. Varsinaisella tulokaskaudellaan 2009–2010 hän teki siellä 65 runkosarjaottelussa tehot 13+27=40 ja 12 playoff-ottelussa tehot 3+2=5.


title: Brett Bulmer

text: Minnesota Wild varasi Bulmerin toisella kierroksella 39. pelaajana . WHL-kauden 2010–2011 päätteeksi, huhtikuussa 2011 hän teki kolmivuotisen tulokassopimuksen seuran kanssa. Bulmer siirtyi samalla loppukevääksi AHL-joukkue Houston Aerosin vahvuuteen. Hän pelasi siellä kahdeksan playoff-ottelua ilman tehopisteitä.


title: Brett Bulmer

text: Syksyn 2011 harjoitusleirin päätteeksi Bulmer otti paikan Minnesota Wildin NHL-joukkueen vahvuudesta. Hän teki näin ollen NHL-debyyttinsä runkosarjan 2011–2012 avauskierroksella 8. lokakuuta 2011 Columbus Blue Jacketsia vastaan. Bulmer sai ottelussa jääaikaa 11.06 minuuttia. Hän pelasi Wildissa yhdeksän ottelua tehden kolme syöttöpistettä, kunnes Bulmer palasi Rocketsin WHL-joukkueen vahvuuteen. Hän oli tehoilla 34+28=62 joukkueen paras maalintekijä ja toiseksi paras pistemies Shane McColganin jälkeen. Bulmer voitti myös Rocketsin sisäisen tehotilaston lukemalla +10. Pudotuspeleissä hän oli joukkueen paras pistemies ja syöttäjä tehoilla 1+4=5. WHL-kauden päätyttyä Bulmer palasi Houston Aerosin AHL-joukkueen vahvuuteen.


title: Brett Bulmer

text: Kauden 2011–2012 Bulmer pelasi kokonaan AHL:ssä ja hän teki Aerosissa 43 runkosarja- ja neljässä playoff-ottelussa tehot 4+3=7. Kaudeksi 2013–2014 Minnesota Wildin farmijoukkueeksi vaihtui Iowa Wild, jossa Bulmer vietti suurimman osan kaudestaan, mutta hän pelasi myös viisi NHL-ottelua. Kauden 2014–2015 Bulmer pelasi kokonaan farmissa. Elokuussa 2015 hän teki Wildin kanssa vuoden mittaisen ja kaksisuuntaisen jatkosopimuksen. Kaudella 2015–2016 Bulmer sai tililleen kolme NHL-ottelua. Hän kärsi Wildin organisaatiossa pelatessaan myös useista loukkaantumisista.


title: Brett Bulmer

text: Syksyllä 2016 Bulmer liittyi try-outille AHL-joukkue Toronto Marliesin harjoitusleirille. Hän jäi kuitenkin noin viikkoa myöhemmin lokakuussa ilman jatkosopimusta. Saman kuun lopulla Bulmer siirtyi loppukauden 2016–2017 kattavalla sopimuksella SM-liigajoukkue Tampereen Ilvekseen. Hän teki 23 runkosarjaottelussa vain tehot 2+3=5, kunnes Bulmerin sopimus purettiin yhteisymmärryksessä helmikuussa 2017. Hän siirtyi loppukaudeksi Saksan DEL-liigan ERC Ingolstadtiin.


title: Angiotensiinikonvertaasi

text: Angiotensiinikonvertaasi (ACE) eli peptidyylidipeptidaasi A tai angiotensiiniä konvertoiva entsyymi on entsyymi, joka katalysoi tiettyjen peptidien hydrolyysiä eli on siis peptidaasi. Se on nisäkkäillä osa reniini-angiotensiini-järjestelmää. Angiotensiinikonvertaasi osallistuu verenpaineen säätelyyn. Angiotensiinikonvertaasin EC-numero on EC 3.4.15.1.


title: Angiotensiinikonvertaasi

text: Angiotensiinikonvertaasi on rakenteeltaan monomeeri, jonka molekyylipaino on noin 170 kDa. Entsyymissä on kaksi substraatin ja toiminnalle välttämättömän sinkki-ionin sitoutumiskohtaa. Entsyymi katalysoi peptidien hydrolyysiä ja lyhentää peptidin aminohappoketjua kahden aminohapon verran peptidiketjun karboksyylihappopäästä. Se muuntaa dekapeptidi angiotensiini I:n oktapeptidi angiotensiini II:ksi poistamalla angiotensiini I:n aminohappoketjusta histidiinin ja leusiinin histidyylileusiinina. Angiotensiinikonvertaasi hajottaa myös bradykiniiniä. Entsyymi ei ole kovin spesifinen hajotettavan peptidin aminohappojärjestyksen suhteen, mutta viimeinen aminohappo ei voi olla proliini. Entsyymin tuotantoa ohjaa ACE-geeni, joka ihmisellä on kromosomissa 17. Geeni on polymorfinen.


title: Angiotensiinikonvertaasi

text: Angiotensiinikonvertaasista on kaksi isotsyymiä, somaattinen ja germinaalinen isotsyymi. Somaattista angiotensiinikonvertaasia eiintyy monissa kudoksissa, muun muassa verisuonissa, munuaisissa ja Leydigin soluissa, kun taas germinaalista isotsyymiä esiintyy ainoastaan siittiösoluissa. Angiotensiinikonvertaasilla on rooli hedelmöittymisessä, koska molempien muotojen puutos aiheuttaa puutteellista siittiöiden kulkeutumista munasarjoihin ja vaikeuttaa niiden kiinnittymistä zona pellucidaan.


title: Angiotensiinikonvertaasi

text: Angiotensiinikonvertaasi nostaa verenpainetta muodostamalla angiotensiini II:tä, joka on erittäin voimakkaasti verisuonia supistava peptidi. Bradykiniini laajentaa verisuonia, joten angiotensiinikonvertaasi supistaa verisuonia myös hajottamalla sitä ja siten inaktivoi sen.


title: Angiotensiinikonvertaasi

text: Angiotensiinikonvertaasia tuottavat erityisesti endoteelisolut, mutta sitä voivat tuottaa myös muun muassa makrofagit ja fibroblastit. Entsyymin kohonneet pitoisuudet voivat olla merkki sarkoidoosista, ja noin 60 % sarkoidoosipotilaista veriplasman angiotensiinikonvertaasipitoisuus on koholla. Kohonneita angiotensiinikonvertaasipitoisuuksia voi liittyä myös Gaucherin tautiin ja lepraan.


title: Angiotensiinikonvertaasi

text: Koska angiotensiinikonvertaasi nostaa verenpainetta supistamalla verisuonia, sen estäjiä, ACE-estäjiä, käytetään verenpainelääkkeinä ja sydämen vajaatoiminnan hoitoon. Näitä ovat muun muassa enalapriili, kaptopriili, kinapriili, lisinopriili, perindopriili, ramipriili ja trandolapriili. Nämä yhdisteet ovat angiotensiini I:n analogeja, jotka sitoutuvat angiotensiinikonvertaasin aktiiviseen keskukseen ja myös sinkki-ionin kanssa, mikä estää entsyymin toiminnan.


title: Hedwig Raabe

text: Hedwig Raabe (avionimi Hedwig Niemann-Raabe; 3. joulukuuta 1844 Magdeburg – 20. huhtikuuta 1905 Berliini) oli saksalainen näyttelijä. Erityisen ilmaisukykyinen hän oli muun muassa Goethen ja Ibsenin klassikkoteoksissa.


title: Hedwig Raabe

text: Hedwig Raabe näytteli teatterilavoilla pienestä pitäen, hänen lapsuusvuosien roolejaan olivat muun muassa "Cilli" kappaleessa "Donauweibchen" ja "Infantin" kappaleessa "Don Karlos". Nelitoistavuotiaana hän aloitti Hampurin Thalia Theaterissa, missä hänen setänsä koomikko Wilke tuolloin vaikutti. Raaben ura jatkui Stettinissä, mistä hän siirtyi Franz Wallnerin teatteriin Berliiniin, jonka jälkeen hänellä oli lyhyet kiinnitykset Mainzissa ja Prahassa. Vuonna 1864 hän sai kiinnityksen Pietarin saksalaiseen hoviteatteriin, mistä hän teki kesäisin näytäntövierailuja Saksaan.


title: Hedwig Raabe

text: Vuonna 1868 Raabe irtisanoi kiinnityksensä ja ryhtyi vapaaksi taiteilijaksi. Vuodesta 1883 hän kuului Berliinin Deutsches Theateriin.


title: Hedwig Raabe

text: Raabe oli parhaimmillaan klassisissa rooleissa, kuten Mariannena Goethen näytelmässä "Geschwister" ja Franziskana näytelmässä "Minna von Barnhelm". Tanskalaiskriitikko Georg Brandes arvioi Raaben Nora-tulkintaa Ibsenin näytelmässä "Nukkekoti" nuorekkaan energiseksi ja luonnehti hänen kasvojaan ilmaisuvoimaisiksi.


title: Hedwig Raabe

text: Maaliskuussa 1871 Raabe avioitui tenori Albert Niemannin kanssa ja otti käyttöön nimen Hedwig Niemann-Raabe. Heidän poikansa Albert Niemann teki merkittävän uran lääkärinä ja kemistinä. Pariskunta on haudattu Stahnsdorfiin, Südwestkirchhof der Berliner Stadtsynode in Stahnsdorf -hautausmaalle lähelle Berliiniä.


title: Hedwig Raabe

text: Raaben lukuisten ihailijoiden joukkoon kuului muun muassa Friedrich Nietzsche.


title: Hedwig Raabe

text: Hedwig Raabe Saksan kansalliskirjastossa


title: Irja Browallius

text: Agnes Irja Browallius (13. lokakuuta 1901 Helsinki – 1968) oli ruotsalainen kirjailija ja opettaja. Hänen kuvaa kirjoissaan tavallista maalaiselämää tyylinään realismi. Hänen vanhempansa olivat näyttelijät Carl Browallius ja Gerda Pisani.


title: Irja Browallius

text: Browallius opiskeli lääketiedettä Karolinska institutetissa 1923–1924 ja sen jälkeen maalausta 1924–1925. Hän valmistui alakoulunopettajaksi 1927 ja toimi sen jälkeen opettajana kymmenen vuotta. Hän oli Samfundet De Nion jäsen 1941–1949.


title: Krister Mähönen

text: Krister Henrik Mähönen (s. 30. tammikuuta 1992 Vahto) on suomalainen jääkiekkoilija, joka pelaa Suomi-sarjajoukkue HC Indians Kaarinassa.


title: Krister Mähönen

text: Mähönen on Kiekko-67:n kasvatti, mutta pelasi myöhemmät juniorivuotensa kuitenkin Turun Palloseurassa. Hän oli kaudella 2007–2008 joukkueen C-nuorten paras pistemies ja maalintekijä runkosarjassa tehoilla 12+11=23 sekä paras pistemies ja syöttäjä pudotuspeleissä tehoilla 3+6=9. Mähönen voitti kauden päätteeksi C-nuorten SM-pronssia. Kaudella 2008–2009 hän oli TPS:n B-nuorten paras maalintekijä 12 osumallaan. Kaudella 2011–2012 Mähönen oli TPS:n A-nuorten toiseksi paras pistemies ja maalintekijä Artturi Lehkosen jälkeen tehoilla 17+21=38.


title: Krister Mähönen

text: Kaudella 2012–2013 Mähönen debytoi TPS:n SM-liigajoukkueessa, jossa hän pelasi 12 runkosarjaottelua tehden yhden syöttöpisteen. Mähönen pelasi harjoiskaudella kolme European Trophy -ottelua, mutta ensimmäisen SM-liigaottelunsa hän pelasi 24. marraskuuta 2012 Espoo Bluesia vastaan, jolloin Mähönen sai jääaikaa 6.36 minuuttia. Kauden 2013–2014 kynnyksellä, syyskuussa 2013 hän teki 1+1-vuotisen SM-liigasopimuksen TPS:n kanssa. Mähönen pelasi SM-liigan varsinaisen tulokaskautensa aikana 30 runkosarjaottelua tehopistein 3+1=4. Hän avasi maalitilinsä kahdella osumalla 14. helmikuuta 2014 Helsingin IFK:ta vastaan. Mähösen osumista ensimmäinen jäi TPS:n 4–1-voittoon päättyneen ottelun ratkaisumaaliksi. Hän pelasi kauden aikana myös kolme ottelua lainalla Mestis-joukkue Kiekko-Vantaassa marraskuussa 2013.


title: Krister Mähönen

text: Mähönen siirtyi kaudeksi 2014–2015 vuoden mittaisella sopimuksella Mestis-joukkue TuToon. Hänen sopimuksensa purettiin kuitenkin jo harjoituskaudella syyskuun 2014 alussa. Pari viikkoa myöhemmin Mähönen siirtyi vuoden mittaisella sopimuksella Suomi-sarjan nousijajoukkue HC Indians Kaarinan riveihin. Hän oli joukkueenparas pistemies ja maalintekijä tehoilla 19+15=34.


title: Krister Mähönen

text: Mähönen on pelannut kolme poikien maaottelua.


title: Anni Alitalo

text: Anni Alitalo (s. 1991) on suomalainen entinen uimari, joka edusti urallaan Cetus Espoota.


title: Anni Alitalo

text: Marraskuussa 2012 Alitalo rikkoi Anu Koiviston nimissä vuodesta 2001 olleen lyhyen radan Suomen ennätyksen (27,75 s). Hän ui Chartres'n lyhyen radan EM-kilpailuissa naisten sekaviestiosuudellaan 50 metrin selkäuinnissa ajan 27,69 sekuntia. Joulukuussa 2013 Alitalo paransi aikaa lyhyen radan EM-kilpailuissa Herningissä jälleen sekaviestiosuudellaan 27,62:een. Elokuussa 2014 Alitalo paransi ennätysaikaansa maailmancupin Dubain osakilpailussa 27,58:een.


title: Anni Alitalo

text: Barcelonan MM-kilpailuissa 2013 Alitalo rikkoi pitkällä radalla Hanna-Maria Seppälän vuonna 2008 uiman 50 metrin selkäuinnin Suomen ennätyksen ajalla 28,62. Hän selviytyi välieriin ja paransi siellä ennätystä vielä sadasosalla aikaan 28,61 sekuntia.


title: Anni Alitalo

text: Alitalo päätti uransa vuoden 2014 jälkeen.


title: Browallius

text: Browallius on sukunimi, jonka tunnettuja kantajia ovat:


title: Kylie Ireland

text: Kylie Ireland (s. 26. toukokuuta 1970 Longmont, Colorado) on yhdysvaltalainen pornonäyttelijä. Elokuvatyön ohella hän on emännöinyt televisio- ja radio-ohjelmia. Hän on saanut lukuisia aikuisviihdealan palkintoja.


title: Kylie Ireland

text: Kylie Ireland syntyi Denverin pohjoispuolella sijaitsevassa Longmontin kaupungissa, josta muutti teini-iässä Kalifornian San Diegoon. College-opintojen myötä hän palasi Coloradoon ja toimi ohessa striptease-esiintyjänä Fort Collinsissa. Muuan hänen varhaisimmista naispuolisista rakkauksistaan oli tuleva aikuisviihdetaiteilija Juli Ashton. Taiteilijanimensä, Kylie Irelandin, hän kehitti australialaisen pop-laulajan Kylie Minoguen inspiroimana. Nimen jälkimmäinen osa viittaa hänen irlantilaisiin sukujuuriinsa. Ireland vaalensi hiuksensa ja häneen asennettiin rintaimplantit vuonna 1992.


title: Kylie Ireland

text: Ireland aloitti pornonäyttelijän uransa vuonna 1994. Lisäksi hän työskenteli striptease-tanssijana. Irelandin ensimmäinen sopimuskumppani pornoteollisuudessa oli Sin City Entertainment. Sopimus päättyi juridisiin erimielisyyksiin. Seuraavan sopimuksensa Ireland solmi VCA Pictures -yhtiön kanssa; viisivuotinen sopimus päättyi vuonna 2000, jonka jälkeen hän ryhtyi freelanceriksi. Vuonna 1996 Ireland palautti hiustensa värin alkuperäisen punaiseksi.


title: Kylie Ireland

text: Irelandin ensimmäinen ohjaustyö oli "The Whore Next Door" (2004). Ireland myös näytteli elokuvassa ja teoksen avulla hän pyrki rikkomaan itseensä iskostetun naapurin tytön imagon. Kyseisen elokuvan jälkeen Ireland näytteli aiempaa rohkeammissa kohtauksissa.


title: Kylie Ireland

text: Huhtikuussa 2006 Kylie Ireland perusti oman aikuisviihdetuotantoyhtiönsä nimeltään SlutWerkz. Yhtiö tuottaa niin kutsuttua gonzo-pornografiaa naisten ohjaamana ja näyttelemänä.


title: Kylie Ireland

text: Ireland on kertonut olevansa biseksuaali ja suostuvansa näyttelemään ainoastaan toisten biseksuaalien naisten kanssa. Hänen ensimmäinena avioliittonsa kesti kymmenen vuotta. Kylie Ireland seurusteli Eli Crossin kanssa kuutisen vuotta; vuonna 2010 hän avioitui englantilaisen yökerhon johtaja Andy Appletonin kanssa.


title: Karl Bruhn

text: Karl Bruhn (28. tammikuuta 1894 Kotka – 8. maaliskuuta 1978 Helsinki) oli merkittävä kasvatusopin ja psykologian tutkija. Hän toimi oppikoulunopettajana 1915–1935 ja oli Kouluhallituksessa kouluneuvos 1935–1942. Hän oli Helsingin yliopiston kasvatus- ja opetusopin dosentti 1927–1942 ja professori vuodesta 1942. Hän oli Albert Liliuksen merkittävin oppilas ja Helsingin yliopiston kasvatustieteen professori tämän jälkeen.


title: Major League Baseball -kausi 2007

text: Major League Baseball kausi 2007 oli Major League Baseballin kausi, joka alkoi runkosarjan osalta 1. huhtikuuta ottelulla St. Louis Cardinals – New York Mets. Ottelun voitti Mets 6–1. Runkosarja päättyi Colorado Rockiesin ja San Diego Padresin uusintaotteluun. Colorado voitti 13 vuoroparin ottelun juoksuin 9–8 ja eteni villin kortin joukkueena pudotuspeleihin ja lopulta aina World Seriesiin saakka. Kausi päättyi 28. lokakuuta Boston Red Soxin otettua mestaruussarjassa neljännen voittonsa Coloradosta.


title: Jos oisi valtaa...

text: Jos oisi valtaa... on Yrjö Nortan ohjaama yhteiskunnallisia sävyjä tavoitteleva suomalainen komediaelokuva vuodelta 1941. Se jäi hänen viimeiseksi ohjaustyökseen SF-studiolle.


title: Jos oisi valtaa...

text: Kalliiksi tullut elokuva, jossa esiintyi suosikkinäyttelijä Aku Korhonen, jäi yleisömääriltään alle vuoden keskitason.


title: Jos oisi valtaa...

text: Musiikkikomedia kertoo lumpunkerääjä Mikko Nousiaisesta (Aku Korhonen]), joka on Helsingissä asusteleva köyhä mutta hyväsydäminen mies. Elämiseen hän hankkii rahat keräämällä jätepaperia ja myymällä sitä eteenpäin. Löydettyään jätepaperilaatikosta arpalipun hän nukahtaa väsyneenä ja alkaa nähdä unta, jossa hänen elämänsä muuttuu kertaheitolla. Hänestä tulee menestyvä liikemies yhdessä köyhäläisajan toverinsa kanssa, ja hän käyttää omaisuuttaan sekä hyvään elämään että hyväntekeväisyyteen. Kaikki eivät kuitenkaan ole hyväntekijöitä, sillä liike-elämässä kokeneet tehtailija Irvas (Yrjö Tuominen) ja tämän yhtiökumppani Berg (Joel Rinne) päättävät huiputtaa Mikkoa myymällä tälle tyhjäksikalutun nikkelikaivoksen.


title: Jos oisi valtaa...

text: Kun huijarit kuulevat sieltä löytyneestä esiintymästä, he yrittävät saada asiasta tietämättömän Mikon myymään kaivoksen takaisin, mutta turhaan. Niinpä he päättävät suostutella nykyisen kaivosneuvoksen perumaan kaupan käyttämällä syöttinä tehtailijan tytärtä Aunea (Sirkka Sipilä), joka on jo ennestään rakastunut häntä huomattavasti iäkkäämpään Mikkoon.


title: Jos oisi valtaa...

text: Elokuva perustuu Suomalaisen oopperan henkilökuntaan kuuluneiden Jaakko Solan ja Lauri Kyöstilän alkuperäiskäsikirjoitukseen. Sola kaatui talvisodassa, Kyöstilä toimi SF:llä muutamassa elokuvassa järjestäjänä ja näytteli pikkuosissa. T. J. Särkkä irtisanoi Nortan keväällä 1942, ja jo sovitun "Katariina ja Munkkiniemen kreivi" sai ohjattavakseen Ossi Elstelä. Norta jatkoi osakkaana vasta perustetussa Fenno-Filmissä.


title: Jos oisi valtaa...

text: Elokuva toi erään arvostelijan mieleen vaikutteet slapstickista, Chaplinin kulkurihahmosta ja 1930-luvun screwballkomediasta. Arvion mukaan ”elokuva alkaa hauskasti ja mukaansatempaavasti Mikon ja Rikun nukketeatteriesityksellä, mutta sen jälkeen juonelta putoaa pohja ja vähitellen komedia menettää ilkamoivan otteensa.” "Ilta-Sanomien" kriitikko Paula Talaskivi taas antoi vähän kiitosta: ”Uni olisi saanut pysyä selvemmin unena, mutta muutoin elokuva on paikoitellen erinomaista työtä. Vauhti on pysytetty hyvänä, kuten humoreskin laatuun kuuluukin; joukkokohtaukset ovat eläviä ja hyvin rakennettuja, mutta paikoitellen musiikki- ja tanssikohtauksia on ahdettu juonen täytteeksi ihan liikaa.” Eräs arvostelija kuvaili arviossaan elokuvaa ”pitkäveteiseksi ja hidastempoiseksi.” Aku Korhonen keräsi tavanomaiset tunnustukset pääosatulkinnastaan.


title: Jos oisi valtaa...

text: Televisioesityksen yhteydessä Aku Korhosen roolisuoritus sai kehut: ”Ei ole toista näyttelijää, joka osaisi esittää suomalaista kansanmiestä yhtä maanläheisen vakuuttavasti” (Henri Waltter Rehnström, "Tv-maailma").


title: Brummer

text: Brummer on sukunimi jonka tunnettuja kantajia ovat:


title: Tšekin koripallomaajoukkue

text: Tšekin koripallomaajoukkue edustaa Tšekkiä koripallon arvokisoissa.


title: Tšekin koripallomaajoukkue

text: Ennen Tšekin itsenäistymistä maa oli osa Tšekkoslovakiaa. Maa voitti parhaimmillaan EM-kultaa vuoden 1946 kilpailuista. Maan merkittävin pelaaja oli tuolloin Ivan Mrázek, jota pidettiin pitkään maanosan parhaana koripalloilijana.


title: Tšekin koripallomaajoukkue

text: Tšekkoslovakian jakauduttua Tšekki muodosti oman maajoukkueensa. Itsenäinen Tšekki eteni ensimmäistä kertaa EM-kilpailuihin vuonna 1999. Maa sijoittui kuudentoista maan turnauksessa kahdenneksitoista ja joukkueen pelaajista Luboš Bartoň oli turnauksen pistetilastossa toinen (18,7/ottelu). Seuraavan kerran Tšekki selviytyi arvokisoihin vuonna 2007. Tällöin maa sijoittui EM-kisoissa kolmanneksitoista hävittyään kaikki alkusarjan ottelunsa. Vuonna 2013 Tšekki pelasi jälleen EM-kisoissa. Se voitti alkulohkossaan Georgian ja Puolan mutta hävisi isäntämaa Slovenialle sekä Espanjalle ja Kroatialle eikä päässyt jatkoon ja sijoittui turnauksessa 13:nneksi.


title: Sentinel

text: Sentinel tai The Sentinel voi tarkoittaa ainakin seuraavia: